title: Όδηγία 80/780/ΕΟΚ τού Συμβουλίου τής 22ας Ιουλίου 1980 περί προσεγγίσεως τών νομοθεσιών τών κρατών μελών τών αναφερομένων στα κάτοπτρα οδηγήσεως τών διτρόχων οχημάτών με κινητήρα, με ή χωρίς «side car», και στην τοποθέτησή τούς επί τών οχημάτών αυτών

text:
Avis juridique important

|

31980L0780

Οδηγία 80/780/ΕΟΚ του Συμβουλίου της 22ας Ιουλίου 1980 περί προσεγγίσεως των νομοθεσιών των κρατών μελών των αναφερομένων στα κάτοπτρα οδηγήσεως των διτρόχων οχημάτων με κινητήρα, με ή χωρίς «side car», και στην τοποθέτησή τους επί των οχημάτων αυτών

Επίσημη Εφημερίδα αριθ. L 229 της 30/08/1980 σ. 0049 - 0056 Φινλανδική ειδική έκδοση: Κεφάλαιο 13 τόμος 10 σ. 0236  Ελληνική ειδική έκδοση: Κεφάλαιο 13 τόμος 9 σ. 0142  Σουηδική ειδική έκδοση: Κεφάλαιο 13 τόμος 10 σ. 0236  Ισπανική ειδική έκδοση: Κεφάλαιο 13 τόμος 11 σ. 0057  Πορτογαλική ειδική έκδοση : Κεφάλαιο 13 τόμος 11 σ. 0057

ΟΔΗΓΙΑ ΤΟΥ ΣΥΜΒΟΥΛΙΟΥ της 22ας Ιουλίου 1980 περί προσεγγίσεως των νομοθεσιών των Κρατών Μελών των αναφερομένων στα κάτοπτρα οδηγήσεως των διτρόχων οχημάτων με κινητήρα με ή χωρίς "side car" και στην τοποθέτησή τους επί των οχημάτων αυτώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι οι τεχνικές προδιαγραφές, των εθνικών νομοθεσιών, τις οποίες πρέπει να πληρούν τα δίτροχα οχήματα με κινητήρα αφορούν μεταξύ άλλων τα κάτοπτρα οδηγήσεως- ότι οι εν ισχύϊ ή εν σχεδίω προδιαγραφές, διαφέρουν από το ένα Κράτος Μέλος στο άλλο, ότι, κατόπιν τούτου ανακύπτουν εμπόδια στις συναλλαγές για την εξάλειψη των οποίων πρέπει να θεσπισθούν οι ίδιες προδιαγραφές από όλα τα Κράτη Μέλη είτε συμπληρωματικά  είτε σε αντικατάσταση των υφισταμένων σ' αυτά ρυθμίσεων- ότι ο αριθμός και η χρήση των διτρόχων οχημάτων αυξάνονται- ότι η παρουσία επ' αυτών των οχημάτων ενός ή δύο κατόπτρων οδηγήσεως προοριζομένων να καταστήσουν δυνατή την οπισθία και πλευρική ορατότητα είναι κατόπιν τούτων αναγκαία- ότι με μια εναρμονισμένη διαδικασία εγκρίσεως των κατόπτρων οδηγήσεως, κάθε Κράτος Μέλος είναι σε θέση να διαπιστώνει την τήρηση των κοινών προδιαγραφών κατασκευής και δοκιμών και να ενημερώνει τα άλλα Κράτη Μέλη για την γενομένη διαπίστωση με αποστολή  ενός αντιγράφου του δελτίου εγκρίσεως ΕΟΚ καθιεροθέντος για κάθε τύπο κατόπτρου οδηγήσεως- ότι η εναπόθεση σήματος εγκρίσεως ΕΟΚ επί όλων των εξαρτημάτων των κατασκευασμένων σύμφωνα προς τον εγκεκριμένο τύπο καθιστά περιττό τον τεχνικό έλεγχο αυτών των  εξαρτημάτων στα άλλα Κράτη Μέλη,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Κάθε Κράτος Μέλος εγκρίνει κάθε τύπο κατόπτρου οδηγήσεως προοριζομένου να τοποθετηθεί επί των οχημάτων των αναφερομένων στο άρθρο 7 εάν είναι σύμφωνος προς τις προδιαγραφές κατασκευής και δοκιμών που προβλέπονται στο παράρτημα I.  2. Το Κράτος Μέλος που προέβη στην έγκριση του τύπου ΕΟΚ λαμβάνει τα μέτρα που είναι αναγκαία για να επιβλέπει, όσο αυτό είναι απαραίτητο, την πιστότητα της κατασκευής προς τον εγκεκριμένο τύπο, εν ανάγκη σε συνεργασία με τις αρμόδιες αρχές των άλλων  Κρατών Μελών. Η επίβλεψη αυτή περιορίζεται σε δειγματοληπτική  Άρθρο 2  Τα Κράτη Μέλη χορηγούν στον κατασκευαστή ή στον εντολοδόχο του ένα σήμα εγκρίσεως ΕΟΚ σύμφωνο προς το υπόδειγμα που παρατίθεται στην προσθήκη του παραρτήματος I για κάθε τύπο κατόπτρου οδηγήσεως που εγκρίνεται βάσει του άρθρου 1.  Τα Κράτη Μέλη θεσπίζουν όλες τις αναγκαίες διατάξεις για να εμποδίσουν τη χρήση των σημάτων που δύνανται να προκαλέσουν σύγχυση μεταξύ των κατόπτρων οδηγήσεως των οποίων ο τύπος ενεκρίθη βάσει του άρθρου 1 και των λοιπών κατόπτρων οδηγήσεως.   Άρθρο 3  1. Τα Κράτη Μέλη δεν δύνανται να απαγορεύσουν τη διάθεση στην αγορά κατόπτρων οδηγήσεως για λόγους που αφορούν την κατασκευή τους ή τη λειτουργία τους εφ' όσον φέρουν το σήμα επικυρώσεως ΕΟΚ.  2. Εν τούτοις η διάταξη αυτή δεν εμποδίζει Κράτος Μέλος από του να λάβει μέτρα αυτού του είδους για τα κάτοπτρα οδηγήσεως που φέρουν το σήμα εγκρίσεως ΕΟΚ τα οποία, συστηματικά, δεν είναι σύμφωνα προς τον εγκεκριμένο τύπο.  3. Το Κράτος αυτό ενημερώνει αμέσως τα λοιπά Κράτη Μέλη και την Επιτροπή περί των ληφθέντων μέτρων εκθέτοντας τους λόγους της αποφάσεώς του. Το άρθρο 5 εφαρμόζεται εξ ίσου.  Υπάρχει έλλειψη πιστότητας προς τον εγκεκριμένο τύπο, σύμφωνα προς το πρώτο εδάφιο εφ' όσον δεν τηρούνται οι προδιαγραφές του παραρτήματος Ι.   Άρθρο 4  Οι αρμόδιες αρχές κάθε Κράτους Μέλους αποστέλλουν στις αρμόδιες αρχές των λοιπών Κρατών Μελών, εντός προθεσμίας ενός μηνός, αντίγραφο των δελτίων εγκρίσεως ΕΟΚ που έχουν καθιερωθεί για κάθε τύπο κατόπτρου οδηγήσεως που εγκρίνουν ή αρνούνται να  εγκρίνουν.   Άρθρο 5  1. Εάν το Κράτος Μέλος το οποίο εχορήγησε την έγκριση ΕΟΚ διαπιστώνει ότι πολλά κάτοπτρα που φέρουν το ίδιο σήμα εγκρίσεως ΕΟΚ δεν είναι σύμφωνα προς τον εγκεκριμένο τύπο, λαμβάνει τα μέτρα που είναι αναγκαία για να εξασφαλισθεί η πιστότης της  κατασκευής προς τον εγκεκριμένο τύπο. Οι αρμόδιες αρχές αυτού του Κράτους ενημερώνουν τις αρμόδιες αρχές των λοιπών Κρατών Μελών περί των ληφθέντων μέτρων τα οποία δύνανται να επεκταθούν, κατά περίπτωση, μέχρι ανακλήσεως της εγκρίσεως ΕΟΚ. Οι εν λόγω  αρχές λαμβάνουν τα ίδια μέτρα αν ενημερωθούν από τις αρμόδιες αρχές άλλου Κράτους Μέλους για την ύπαρξη μιας τοιαύτης ελλείψεως πιστότητος 2. Οι αρμόδιες αρχές των Κρατών Μελών ενημερώνονται αμοιβαίως εντός προθεσμίας ενός μηνός για την ανάκληση χορηγηθείσης εγκρίσεως ΕΟΚ καθώς και για τους λόγους που δικαιολογούν ένα τέτοιο μέτρο.  3. Εάν το Κράτος Μέλος που εχορήγησε την έγκριση ΕΟΚ αμφισβητεί την έλλειψη πιστότητος περί της οποίας ενημερώθη, τα ενδιαφερόμενα Κράτη Μέλη προσπαθούν να διευθετήσουν τη διαφορά. Η Επιτροπή τηρείται ενήμερη και προβαίνει ενόσω περίσταται ανάγκη σε  κατάλληλες διαβουλεύσεις προκειμένου να εξευρεθεί λύση.   Άρθρο 6  Κάθε απόφαση συνεπαγομένη άρνηση ή ανάκληση εγκρίσεως ή απαγορεύσεως διαθέσεως στην αγορά ή χρήσεως, ληφθείσα βάσει των διατάξεων που εθεσπίσθησαν σε εκτέλεση της παρούσης οδηγίας, αιτιολογείται επακριβώς, κοινοποιείται στον ενδιαφερόμενο με  μνεία των υφισταμένων ενδίκων μέσων της ισχυούσης νομοθεσίας εντός των Κρατών Μελών και των προθεσμιών εντός των οποίων τα ένδικα αυτά μέσα δύνανται να ασκηθούν.   Άρθρο 7  Ως όχημα, κατά την έννοια της παρούσης οδηγίας, νοείται κάθε όχημα με δύο τροχούς, με ή χωρίς "side car", με κινητήρα, προοριζόμενο να κυκλοφορεί επί οδού και έχον εκ κατασκευής μεγίστη ταχύτητα μεγαλύτερη των 25 χιλιομέτρων ανά ώρα.   Άρθρο 8  Ως "αποδοχή από εθνικής πλευράς" κατά την έννοια της παρούσης οδηγίας νοείται η διοικητική πράξη η οποία ονομάζεται:  - agreation par type/aanneming", στη νομοθεσία του Βελγίου,  - "standardtypegodkendelse", στη νομοθεσία της Δανίας,  - "allgeneine Betriebserlaubnis", στη νομοθεσία της Γερμανίας,  - reception par type", στη νομοθεσία της Γαλλίας,  - "type approval", στη νομοθεσία της Ιρλανδίας,  - "omologazione" "approvazione del tipo", στη νομοθεσία της Ιταλίας,  - "agreation", στη νομοθεσία του Λουξεμβούργου,  - "typegoedkeuring", στη νομοθεσία των Κάτων Χωρών,  - "type approval", στη νομοθεσία του Ηνωμένου Βασιλείου.   Άρθρο 9  1. Κατόπιν αιτήσεως κατασκευαστού ή εντολοδόχου του, κάθε Κράτος Μέλος ελέγχει εάν τηρούνται για ένα τύπο οχήματος οι προδιαγραφές του παραρτήματος II. Αυτή η αίτηση δύναται να υποβληθεί για ένα και τον αυτό τύπο οχήματος σ' ένα Κράτος Μέλος  και μόνον.  2. Μετά το πέρας των ελέγχων, το Κράτος Μέλος χορηγεί το πιστοποιητικό περί του εξοπλισμού του οχήματος με κάτοπτρα οδηγήσεως, επονομαζόμενο εφεξής "πιστοποιητικό" σύμφωνα με το υπόδειγμα που παρατίθεται στο συμπληρωματικό παράρτημα του παραρτήματος II  καθορίζουν ιδίως εάν ο τύπος του οχήματος ανταποκρίνεται ή μη στις προδιαγραφές της παρούσης οδηγίας.  3. Το Κράτος Μέλος που εχορήγησε το πιστοποιητικό το οποίο βεβαιώνει την πιστότητα ενός τύπου οχήματος προς την παρούσα οδηγία, λαμβάνει τα κατάλληλα μέτρα, για να επιβλέπει, ενόσω αυτό είναι αναγκαίο, την πιστότητα της κατασκευής προς τον τύπο που  αποτελεί το αντικείμενο του πιστοποιητικού αυτού, εν ανάγκη σε συνεργασία με τις αρμόδιες αρχές των λοιπών Κρατών Μελών. Αυτή η επίβλεψη περιορίζεται σε δειγματοληπτικές έρευνες.   Άρθρο 10  Οι αρμόδιες αρχές κάθε Κράτους Μέλους αποστέλλουν στις αρμόδιες αρχές των άλλων Κρατώ Μελών, εντός προθεσμίας ενός μηνός, αντίγραφο των καθιερωμένων πιστοποιητικών για κάθε τύπο οχήματος που έχουν ελέγξει. Αντίγραφο του πιστοποιητικού  χορηγείται επίσης στον αιτούντα. Τα λοιπά Κράτη Μέλη αποδέχονται το έγγραφο αυτό ως απόδειξη τηρήσεως των προδιαγραφών της παρούσης οδηγίας.   Άρθρο 11  1. Κατόπιν αιτήσεως του κατασκευαστού ή του εντολοδόχου του, τα Κράτη Μέλη εντός των οποίων τα οχήματα ή ορισμένες κατηγορίες οχημάτων αποτελούν αντικείμενο εθνικής αποδοχής, εφαρμόζουν ως ουσιαστική βάση μιας εθνικής αποδοχής, τις διατάξεις  της παρούσης οδηγίας αντί των αντιστοίχων εθνικών προδιαγραφών.  2. Τα Κράτη Μέλη εντός των οποίων τα οχήματα ή ορισμένες κατηγορίες οχημάτων δεν αποτελούν αντικείμενο εθνικής αποδοχής δεν δύνανται να αρνηθούν την καταχώρηση στα μητρώα ούτε να απαγορεύσουν την πώληση, την έναρξη κυκλοφορίας ή τη χρήση των οχημάτων  αυτών με την πρόφαση ότι τηρούνται μεν οι διατάξεις της παρούσης οδηγίας αλλά δεν τηρούνται οι αντίστοιχες εθνικές προδιαγραφές.   Αρθρο 12  1. Το Κράτος Μέλος το οποίο εχορήγησε το πιστοποιητικό που βεβαιώνει την πιστότητα ενός τύπου οχήματος προς τις προδιαγραφές της παρούσης οδηγίας, λαμβάνει τα κατάλληλα μέτρα για να ενημερούται επί πάσης τροποποιήσεως του τύπου του οχήματος  αυτού ή περί της διακοπής της παραγωγής του.  2. Εάν το εν λόγω Κράτος Μέλος θεωρεί ότι μια τροποποίηση αυτού του είδους δεν επιφέρει τροποποίηση των δεδομένων που λαμβάνονται υπόψη για την έκδοση του πιστοποιητικού, οι αρμόδιες αρχές αυτού του Κράτους ενημερώνουν περί αυτού τον κατασκευαστή ή τον  εντολοδόχο του.  3. Εάν, εν τούτοις, το εν λόγω Κράτος θεωρεί ότι μια τροποποίηση δικαιολογεί νέους ελέγχους και επιφέρει εξ αυτού του γεγονότος τροποποίηση του υφισταμένου πιστοποιητικού ή καθιέρωση ενός νέου πιστοποιητικού, οι αρμόδιες αρχές αυτού του Κράτους  ενημερώνουν τον κατασκευαστή ή τον εντολοδόχο του και διαβιβάζουν τα νέα έγγραφα καθώς και τον αριθμό πλαισίου του τελευταίου οχήματος κατασκευασθέντος σύμφωνα προς το παλαιό πιστοποιητικό και, κατά περίπτωση, τον αριθμό πλαισίου του πρώτου οχήματος  κατασκευασθέντος σύμφωνα προς το τροποποιημένο ή το νέο πιστοποιητικό, στις αρμόδιες αρχές των λοιπών Κρατών Μελών εντός προθεσμίας ενός μηνός από της ημερομηνίας καθιερώσεως των νέων εγγράφων.   Άρθρο 13  Οι τροποποιήσεις που είναι αναγκαίες για την προσαρμογή των προδιαγραφών των παραρτημάτων στην τεχνολογική πρόοδο θεσπίζονται σύμφωνα προς τη διαδικασία που προβλέπεται στο άρθρο 13 της οδηγίας 70/156/ΕΟΚ του Συμβουλίου της 6ης Φεβρουαρίου  1970 περί προσεγγίσεως των νομοθεσιών των Κρατών Μελών των αναφερομένων στην αποδοχή των οχημάτων με κινητήρα και των ρυμουλκουμένων τους(3), όπως ετροποποιήθη τελευταία από την οδηγία 78/547/ΕΟΚ(4).   Άρθρο 14  1. Τα Κράτη Μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός προθεσμίας δέκα οκτώ μηνών από της κοινοποιήσεώς της και ενημερώνουν περί αυτού αμέσως την Επιτροπή.  2. Τα Κράτη Μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 15  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 22 Ιουλίου 1980.  Για το Συμβούλιο Ο Πρόεδρος G. THORN  (1) ΕΕ αριθ. Α 197 της 4.8.1980, σ. 66.  (2) ΕΕ αριθ. Α 182 της 21.7.1980, σ. 2.  (3) ΕΕ αριθ. Ν 42 της 23.2.1970, σ. 1.  (4) ΕΕ αριθ. Ν 162 της 26.6.1978, σ. 39.      ΠΑΡΑΡΤΗΜΑ 1   ΠΡΟΔΙΑΓΡΑΦΕΣ ΑΝΑΦΕΡΟΜΕΝΕΣ ΣΤΗΝ ΕΓΚΡΙΣΗ ΕΟΚ ΤΩΝ ΚΑΤΟΠΤΡΩΝ ΟΔΗΓΗΣΕΩΣ  1. Τα κάτοπτρα οδηγήσεως κάθε, κατά την έννοια της παρούσης οδηγίας, οχήματος πρέπει να πληρούν τις αναφερόμενες στην έγκριση ΕΟΚ προδιαγραφές της οδηγίας 71/127/ΕΟΚ του Συμβουλίου, της  1ης Μαρτίου 1971, περί προσεγγίσεως των νομοθεσιών των Κρατών Μελών των αναφερομένων στα κάτοπτρα οδηγήσεως των οχημάτων με κινητήρα(1), τροποποιηθείσης τελευταίως υπό της οδηγίας 79/795/ΕΟΚ(2). Στις προδιαγραφές αυτές αυτές επιφέρονται οι ακόλουθες  διευθετήσεις:  1.1. Κλάση των κατόπτρων οδηγήσεως που αναφέρονται στην παρούσα οδηγία.  Τα κάτοπτρα οδηγήσεως ταξινομούνται στην κλάση L. Η έγκρισή τους ΕΟΚ καθορίζεται στο σημείο 1.2.  1.2. Έγκριση ΕΟΚ των κατόπτρων οδηγήσεως της κλάσεως L Τα κάτοπτρα οδηγήσεως της κλάσεως L εγκρίνονται συμφώνως προς τις προδιαγραφές που προβλέπονται για τα κάτοπτρα οδηγήσεως της κλάσεως III εξαιρέσει όσων αφορούν οι ακόλουθες προδιαγραφές:  1.2.1. Η μέση τιμή "μ" των ακτίνων καμπυλότητος που μετρούνται επί της κατοπτρικής επιφανείας δεν πρέπει να είναι μικρότερη των 1 000 mm ούτε μεγαλύτερη των 1 200 mm.  1.2.2. Οι διαστάσεις της κατοπτρικής επιφανείας πρέπει να είναι τέτοιες ώστε:  - στην περίπτωση κυκλικών κατόπτρων οδηγήσεως, η διάμετρος της κατοπτρικής επιφανείας πρέπει να έχει τιμή μεταξύ 100 και 150 mm- - στην περίπτωση μη κυκλικών κατόπτρων οδηγήσεως, πρέπει να είναι δυνατόν να εγγράφεται μεταξύ των ακροτάτων ορίων της κατοπτρικής επιφανείας κύκλος διαμέτρου τουλάχιστον 100 mm. Αυτή η κατοπτρική επιφάνεια πρέπει να εγγράφεται εντός τετραγώνου πλευράς  150 mm.  1.3. Παράδειγμα σώματος επικυρώσεως ΕΟΚ για ένα κάτοπτρο οδηγήσεως της κλάσεως L.    ΣΥΜΠΛΗΡΩΜΑΤΙΚΟ ΠΑΡΑΡΤΗΜΑ   ΥΠΟΔΕΙΓΜΑ ΔΕΛΤΙΟΥ ΕΠΙΚΥΡΩΣΕΩΣ ΕΟΚ  Ένδειξη της διοικήσεως ΓΝΩΣΤΟΠΟΙΗΣΗ ΑΝΑΦΕΡΟΜΕΝΗ ΣΤΗΝ ΕΓΚΡΙΣΗ ΕΟΚ, ΣΤΗΝ ΑΡΝΗΣΗ Η ΣΤΗΝ ΑΝΑΚΛΗΣΗ ΕΓΚΡΙΣΕΩΣ ΕΟΚ ΕΝΟΣ ΤΥΠΟΥ ΚΑΤΟΠΤΡΟΥ ΟΔΗΓΗΣΕΩΣ Αριθμός εγκρίσεως ΕΟΚ.......  1. Βιομηχανικό ή εμπορικό σήμα.........  2. Κλάση κατόπτρου οδηγήσεως..............  3. Ονοματεπώνυμο και διεύθυνση του κατασκευαστού............  ...............  ............  4. Ονοματεπώνυμο και διεύθυνση τυχόν εντολοδόχου του κατασκευαστού.........  .............  .............  5. Υπεβλήθη προς έγκριση ΕΟΚ την......  6. Τεχνική υπηρεσία........  7. Ημερομηνία και αριθμός του πρακτικού του εργαστηρίου...........  8. Ημερομηνία της εγκρίσεως ΕΟΚ/αρνήσεως/ανακλήσεως της εγκρίσεως ΕΟΚ(3)..................  9. Τόπος..........  10. Ημερομηνία............  11. Επισυνάπτονται στο παρόν δελτίον τα ακόλουθα έγγραφα που φέρουν τον ανωτέρω αριθμό εγκρίσεως ΕΟΚ...................  ...................  (περιγραφικό σημείωμα, σχέδια, σχήματα και διαγράμματα του κατόπτρου οδηγήσεως) Τα έγγραφα αυτά παρέχονται στις αρμόδιες αρχές των άλλων Κρατών Μελών κατόπιν ρητής αιτήσεώς των.  12. Ενδεχόμενες παρατηρήσεις.........  .........  ..............  ..........................  (Υπογραφή)   (1) ΕΕ αριθ. Ν 68 της 22.3.1971, σ. 1.  (2) ΕΕ αριθ. Ν 239 της 22.9.1979, σ. 1.  (3) Διαγράψατε την περιττή ένδειξη.       ΠΑΡΑΡΤΗΜΑ II   ΠΡΟΔΙΑΓΡΑΦΕΣ ΑΝΑΦΕΡΟΜΕΝΕΣ ΣΤΟΝ ΕΞΟΠΛΙΣΜΟ ΤΩΝ ΟΧΗΜΑΤΩΝ ΜΕ ΚΑΤΟΠΤΡΑ ΟΔΗΓΗΣΕΩΣ  Αριθμός και προδιαγραφές τοποθετήσεως 1. Κάθε όχημα του οποίου η εκ κατασκευής μεγίστη ταχύτητα είναι μικρότερη ή ίση των 100 km/h πρέπει να είναι εξοπλισμένο με ένα κάτοπτρο οδηγήσεως που φέρει το σήμα εγκρίσεως ΕΟΚ. Αυτό το κάτοπτρο οδηγήσεως πρέπει να ευρίσκεται στο αριστερό τμήμα του  οχήματος στα Κράτη Μέλη στα οποία η κυκλοφορία διεξάγεται στα δεξιά και στο δεξιό τμήμα του οχήματος στα Κράτη Μέλη στα οποία η κυκλοφορία διεξάγεται στα αριστερά.  2. Κάθε όχημα του οποίου η εκ κατασκευής μεγίστη ταχύτητα είναι μεγαλύτερη των 100 km/h πρέπει να είναι εξοπλισμένο με δύο κάτοπτρα οδηγήσεως που φέρουν το σήμα εγκρίσεως ΕΟΚ, το ένα στο αριστερό και το άλλο στο δεξιό τμήμα του οχήματος.  3. Κάθε κάτοπτρο πρέπει να είναι στερεωμένο κατά τρόπο ώστε να παραμένει σε σταθερή θέση υπό τις κανονικές συνθήκες οδηγήσεως του οχήματος.  4. Τα κάτοπτρα οδηγήσεως πρέπει να είναι τοποθετημένα κατά τρόπο ώστε να επιτρέπουν στον οδηγό, που κάθεται στην κανονική στάση οδηγήσεως, να έχει εποπτεία της οδού πλευρικώς και προς τα οπίσω του οχήματος.  5. Τα κάτοπτρα οδηγήσεως πρέπει να είναι δυνατόν να ρυθμίζονται από τον οδηγό, ο οποίος ευρίσκεται στη θέση οδηγήσεως.  6. Οι προδιαγραφές της οδηγίας 71/127/ΕΟΚ που αναφέρονται στο οπτικό πεδίο δεν εφαρμόζονται στα κάτοπτρα οδηγήσεως της κατηγορίας L.   Συμπληρωματικό παράρτημα   ΥΠΟΔΕΙΓΜΑ  Ένδειξη της διοικήσεως ΠΙΣΤΟΠΟΙΗΤΙΚΟ ΑΝΑΦΕΡΟΜΕΝΟ ΣΤΟΝ ΕΞΟΠΛΙΣΜΟ ΜΕ ΚΑΤΟΠΤΡΑ ΟΔΗΓΗΣΕΩΣ ΤΩΝ ΔΙΤΡΟΧΩΝ ΟΧΗΜΑΤΩΝ (Συμφώνως προς την οδηγία 80/780/ΕΟΚ του Συμβουλίου της 22ας Ιουλίου 1980 περί της προσεγγίσεως των νομοθεσιών των Κρατών Μελών των αναφερομένων στα κάτοπτρα οδηγήσεως των διτρόχων οχημάτων με κινητήρα, με ή χωρίς side car, και στην τοποθέτησή τους επί  των οχημάτων αυτών) Συνετάχθει βάσει της:  Αναφοράς αριθ. ... της τεχνικής υπηρεσίας .....με ημερομηνία ......  1. Δίτροχα οχήματα 1.1. Κατασκευαστής: ........  1.1.1. Τυχόν εντολοδόχος: ......  1.2. Τύπος: .......  1.3. Πρότυπο: ......  1.3.1. Παραλλαγή: ......  1.4. Αριθ. πλαισίου: ......  2. Κινητήρας:  2.1. Κατασκευαστής: ......  2.2. Τύπος: .......  2.3. Πρότυπο: ......  2.4. Εκ κατασκευής μεγίστη ταχύτης μικρότερη ή ίση/μεγαλύτερη(1) των 100km/h.  3. Κάτοπτρο (α) οδηγήσεως Το όχημα είναι εξοπλισμένο με ένα (με) κάτοπτρο (α) οδηγήσεως που πληροί (ουν) τις προδιαγραφές της οδηγίας 80/780/ΕΟΚ.  4. Τόπος:........  5. Ημερομηνία:........  6. υπογραφή:.......    (1) Διαγράψατε την περιττή ένδειξη.


Avis juridique important

|

32000L0077

Οδηγία 2000/77/ΕΚ του Ευρωπαϊκού Κοινοβουλίου και του Συμβουλίου, της 14ης Δεκεμβρίου 2000, για την τροποποίηση της οδηγίας 95/53/ΕΚ του Συμβουλίου για τον καθορισμό των αρχών οργάνωσης των επισήμων ελέγχων στον τομέα της διατροφής των ζώων

Επίσημη Εφημερίδα αριθ. L 333 της 29/12/2000 σ. 0081 - 0083

Οδηγία 2000/77/ΕΚ του Ευρωπαϊκού Κοινοβουλίου και του Συμβουλίουτης 14ης Δεκεμβρίου 2000για την τροποποίηση της οδηγίας 95/53/ΕΚ του Συμβουλίου για τον καθορισμό των αρχών οργάνωσης των επισήμων ελέγχων στον τομέα της διατροφής των ζώωνΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 152 παράγραφος 4,την πρόταση της Επιτροπής(1),την γνώμη της Οικονομικής και Κοινωνικής Επιτροπής(2),αποφασίζοντας σύμφωνα με τη διαδικασία του άρθρου 251 της συνθήκης(3),υπό το φως του κοινού σχεδίου που ενέκρινε η Επιτροπή Συνδιαλλαγής στις 11 Οκτωβρίου 2000,Εκτιμώντας τα ακόλουθα:(1) Η οδηγία 95/53/ΕΚ του Συμβουλίου στον τομέα της διατροφής των ζώων, προβλέπει τις αρχές σύμφωνα με τις οποίες πρέπει να διενεργούνται οι επίσημοι έλεγχοι(4)· η πείρα κατέδειξε ότι, κατά περίπτωση, θα πρέπει να υφίσταται η δυνατότητα ακριβέστερου προσδιορισμού των αρχών αυτών σε κοινοτικό επίπεδο, προκειμένου να θεσπισθεί μια αξιόπιστη εναρμονισμένη διαδικασία και να τεθεί σε εφαρμογή το νέο σύστημα ελέγχου για τα προϊόντα από τρίτες χώρες, τα οποία χρησιμοποιούνται στη διατροφή των ζώων.(2) Προκειμένου να προστατευθεί επαρκώς η υγεία των ανθρώπων και των ζώων και το περιβάλλον, οι εμπειρογνώμονες της Επιτροπής και των κρατών μελών θα πρέπει να είναι σε θέση να διενεργούν επιτόπιους ελέγχους όχι μόνο στην Κοινότητα αλλά και στις τρίτες χώρες, ιδίως μετά την εμφάνιση σε μια τρίτη χώρα οιουδήποτε προβλήματος το οποίο είναι δυνατόν να επηρεάσει αρνητικά την υγιεινή των ζωοτροφών που τίθενται σε κυκλοφορία στην Κοινότητα.(3) Επιπλέον, πρέπει να δοθεί στην Επιτροπή η δυνατότητα να αποστέλλει, σε περίπτωση ανάγκης, εμπειρογνώμονες επί τόπου στην Κοινότητα προκειμένου να επαληθεύουν την τήρηση των κοινοτικών κανόνων και, ενδεχομένως, να θεσπίζει κοινοτικά μέτρα.(4) Για τον ίδιο λόγο, πρέπει να θεσπιστεί ένα σύστημα προστατευτικών μέτρων στο πλαίσιο του συστήματος αυτού, η Επιτροπή πρέπει να είναι σε θέση να ενεργεί, λαμβάνοντας τα ενδεδειγμένα για την εκάστοτε περίπτωση μέτρα.(5) Με την οδηγία 95/53/ΕΚ, το Συμβούλιο καθόρισε την αρχή της διοργάνωσης ετήσιων συντονισμένων κοινοτικών προγραμμάτων ελέγχου βάσει συστάσεως της Επιτροπής.(6) Σε συγκεκριμένες περιπτώσεις, κατά τις οποίες δικαιολογείται για λόγους υγείας των ανθρώπων ή των ζώων, πρέπει να ενισχυθούν οι έλεγχοι που διενεργούνται υπό και εντός των κρατών μελών για την ομοιόμορφη και αποτελεσματική εφαρμογή των ελέγχων και των ερευνών σε ολόκληρη την Κοινότητα στις περιπτώσεις αυτές, πρέπει να ανατεθεί στην Επιτροπή η αρμοδιότητα να θεσπίζει ειδικά συντονισμένα προγράμματα ελέγχου.(7) Τα απαιτούμενα μέτρα για την εφαρμογή της παρούσας οδηγίας θεσπίζονται σύμφωνα με την απόφαση 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(5).(8) Η οδηγία 95/53/ΕΚ του Συμβουλίου πρέπει να τροποποιηθεί αναλόγως,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 95/53/ΕΚ τροποποιείται ως εξής:1. Στο άρθρο 5, προστίθεται η εξής παράγραφος:"Ενδεχομένως, οι λεπτομερείς κανόνες για την εφαρμογή του παρόντος άρθρου θεσπίζονται με τη διαδικασία του άρθρου 23."2. Στο άρθρο 7 προστίθεται η εξής παράγραφος:"Ενδεχομένως, οι λεπτομερείς κανόνες για την εφαρμογή του παρόντος άρθρου θεσπίζονται με τη διαδικασία του άρθρου 23."3. Προστίθενται τα εξής άρθρα:"Άρθρο 9α1. Αν ένα πρόβλημα που ενδέχεται να αποτελέσει σοβαρό κίνδυνο για την ανθρώπινη υγεία, την υγεία των ζώων ή το περιβάλλον, παρουσιαστεί ή επεκταθεί στο έδαφος μιας τρίτης χώρας, η Επιτροπή, με δική της πρωτοβουλία ή κατόπιν αιτήσεως ενός κράτους μέλους, λαμβάνει χωρίς καθυστέρηση, ανάλογα με τη σοβαρότητα της κατάστασης, τα εξής μέτρα, με τη διαδικασία του άρθρου 23α:- αναστολή των εισαγωγών προϊόντων που προέρχονται από όλη τη συγκεκριμένη τρίτη χώρα ή τμήμα αυτής ή από μια ή περισσότερες συγκεκριμένες εγκαταστάσεις παραγωγής και, ενδεχομένως, από οιαδήποτε τρίτη χώρα διαμετακόμισης ή/και- καθορισμός ειδικών όρων για τα προϊόντα που πρόκειται να εισαχθούν από όλη τη συγκεκριμένη τρίτη χώρα ή τμήμα αυτής.2. Ωστόσο, σε επείγουσες περιπτώσεις η Επιτροπή μπορεί προσωρινώς να λάβει τα μέτρα της παραγράφου 1, αφού προηγουμένως ενημερώσει τα κράτη μέλη. Εντός 10 εργάσιμων ημερών, η Επιτροπή υποβάλλει το ζήτημα στη μόνιμη επιτροπή ζωοτροφών, με τη διαδικασία του άρθρου 23α, προκειμένου τα μέτρα να παραταθούν, τροποποιηθούν ή ανακληθούν. Τα μέτρα που λαμβάνει η Επιτροπή παραμένουν σε εφαρμογή μέχρι να αντικατασταθούν με άλλη νομική πράξη.3. Στην περίπτωση κατά την οποία ένα κράτος μέλος ενημερώνει επισήμως την Επιτροπή για την ανάγκη λήψης προστατευτικών μέτρων, η δε Επιτροπή δεν έχει ενεργήσει σύμφωνα με τις διατάξεις της παραγράφου 1, το εν λόγω κράτος μέλος μπορεί να λάβει προσωρινά προστατευτικά μέτρα έναντι των εισαγωγών. Σε περίπτωση που ένα κράτος μέλος λάβει προσωρινά προστατευτικά μέτρα, ενημερώνει αμέσως τα υπόλοιπα κράτη μέλη και την Επιτροπή. Εντός δέκα εργάσιμων ημερών, η Επιτροπή υποβάλλει το ζήτημα στη μόνιμη επιτροπή ζωοτροφών, με τη διαδικασία του άρθρου 23, προκειμένου τα εθνικά προσωρινά προστατευτικά μέτρα να παραταθούν, να τροποποιηθούν ή να ανακληθούν.Άρθρο 9β1. Εφόσον απαιτείται, εμπειρογνώμονες της Επιτροπής και των κρατών μελών μπορούν να διενεργούν επιτόπιους ελέγχους σε τρίτες χώρες για να διαπιστώσουν εάν οι εγγυήσεις, τις οποίες προσφέρουν οι χώρες αυτές όσον αφορά τις συνθήκες παραγωγής και θέσης σε κυκλοφορία των προϊόντων, μπορούν να θεωρούνται ως τουλάχιστον ισοδύναμες προς εκείνες που απαιτούνται στην Κοινότητα.2. Οι έλεγχοι που αναφέρονται στην παράγραφο 1 διενεργούνται εξ ονόματος της Κοινότητας, η οποία και αναλαμβάνει και το σχετικό κόστος.3. Η Επιτροπή ενημερώνει τα κράτη μέλη για τα πορίσματα των ελέγχων που αναφέρονται στην παράγραφο 1.4. Εφόσον απαιτείται, οι λεπτομερείς κανόνες για την εφαρμογή του παρόντος άρθρου θεσπίζονται με τη διαδικασία του άρθρου 23.";4. Ο τίτλος του Κεφαλαίου IV αντικαθίσταται από τον ακόλουθο τίτλο:"ΓΕΝΙΚΕΣ ΔΙΑΤΑΞΕΙΣ ΚΑΙ ΕΛΕΓΧΟΙ";5. Προστίθεται το ακόλουθο άρθρο:"Άρθρο 17α1. Με την επιφύλαξη του άρθρου 15 και εφόσον απαιτείται για την ομοιόμορφη εφαρμογή των απαιτήσεων της παρούσας οδηγίας εμπειρογνώμονες της Επιτροπής και των κρατών μελών μπορούν να διενεργούν επιτόπιους ελέγχους σε συνεργασία με τις αρμόδιες εθνικές αρχές για να επαληθεύουν την εφαρμογή των διατάξεων της παρούσας οδηγίας, ιδίως δε των άρθρων 4, 5, 7, 11 και 12.Η Επιτροπή διορίζει εμπειρογνώμονες των κρατών μελών κατόπιν προτάσεως των κρατών μελών.2. Το κράτος μέλος, στην επικράτεια του οποίου διενεργείται έλεγχος παρέχει στους εμπειρογνώμονες της Επιτροπής και των κρατών μελών πλήρη βοήθεια για την εκπλήρωση των καθηκόντων τους.3. Τα πορίσματα των ελέγχων συζητούνται με την αρμόδια αρχή του οικείου κράτους μέλους πριν συνταχθεί και διανεμηθεί η τελική έκθεση.Η Επιτροπή ενημερώνει τα κράτη μέλη και το Ευρωπαϊκό Κοινοβούλιο για τα πορίσματα των ελέγχων.4. Όταν η Επιτροπή ή ένα κράτος μέλος θεωρούν ότι τα πορίσματα του ελέγχου το δικαιολογούν, τα πορίσματα αυτά εξετάζονται στο πλαίσιο της μόνιμης επιτροπής ζωοτροφών. Η Επιτροπή λαμβάνει τις τυχόν απαιτούμενες αποφάσεις με τη διαδικασία του άρθρου 23.5. Η Επιτροπή παρακολουθεί την εξέλιξη της κατάστασης και τροποποιεί ή ανακαλεί τις αποφάσεις που αναφέρονται στην παράγραφο 4 με τη διαδικασία του άρθρου 23.6. Οι λεπτομερείς κανόνες για την εφαρμογή του παρόντος άρθρου θεσπίζονται με τη διαδικασία του άρθρου 23."6. Στο άρθρο 22, προστίθεται η εξής παράγραφος:"4. Με την επιφύλαξη των παραγράφων 1, 2 και 3 και στο μέτρο που η προστασία της υγείας των ανθρώπων ή των ζώων ή η προστασία του περιβάλλοντος απαιτούν την ταχεία εφαρμογή περιορισμένων, ειδικών και συντονισμένων προγραμμάτων ελέγχου σε κοινοτικό επίπεδο, η Επιτροπή λαμβάνει τα απαιτούμενα μέτρα με τη διαδικασία του άρθρου 23.Τα προγράμματα αυτά χρησιμοποιούνται ιδίως σε καταστάσεις που προκαλούνται από ένα συγκεκριμένο συμβάν."7. Το άρθρο 23 αντικαθίσταται ως εξής:"Άρθρο 231. Η Επιτροπή επικουρείται από τη μόνιμη επιτροπή ζωοτροφών (καλούμενη στο εξής 'η επιτροπή').2. Στις περιπτώσεις που γίνεται μνεία του παρόντος άρθρου, εφαρμόζονται τα άρθρα 5 και 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.Η περίοδος που προβλέπεται στο άρθρο 5 παράγραφος 6, της απόφασης 1999/468/ΕΚ ορίζεται σε τρεις μήνες.3. Η επιτροπή θεσπίζει τον εσωτερικό κανονισμό της.";8. Προστίθεται το ακόλουθο άρθρο:"Άρθρο 23α1. Η Επιτροπή επικουρείται από τη μόνιμη επιτροπή ζωοτροφών (καλούμενη στο εξής 'η επιτροπή').2. Στις περιπτώσεις που γίνεται μνεία του παρόντος άρθρου, εφαρμόζονται τα άρθρα 5 και 7 της απόφασης 1999/468/ΕΟΚ, τηρουμένων των διατάξεων του άρθρου 8 της ίδιας απόφασης.Η περίοδος που προβλέπεται στο άρθρο 5 παράγραφος 6, της απόφασης 1999/468/ΕΚ ορίζεται σε 15 ημέρες.3. Η επιτροπή θεσπίζει τον εσωτερικό κανονισμό της.";Άρθρο 21. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν προς την παρούσα οδηγία από τις 29 Δεκεμβρίου 2001 το αργότερο.Πληροφορούν αμέσως την Επιτροπή σχετικά.2. Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.3. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 3Η παρούσα οδηγία τίθεται σε ισχύ από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 14 Δεκεμβρίου 2000.Για το Ευρωπαϊκό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδοςD. Gillot(1) ΕΕ C 346 της 14.11.1998, σ. 9.(2) ΕΕ C 138 της 18.5.1999, σ. 17.(3) Γνώμη του Ευρωπαϊκού Κοινοβουλίου της 16ης Δεκεμβρίου 1998 (ΕΕ C 98 της 9.4.199, σ. 150), κοινή θέση του Συμβουλίου της 15ης Νοεμβρίου 1999 (ΕΕ C 17 της 20.1.2000, σ. 8) και απόφαση του Ευρωπαϊκού Κοινοβουλίου της 11ης Απριλίου 2000 (δεν δημοσιεύθηκε ακόμη στην Επίσημη Εφημερίδα). Απόφαση του Συμβουλίου της 20ής Νοεμβρίου 2000.(4) ΕΕ L 265 της 8.11.1995, σ. 17· οδηγία όπως τροποποιήθηκε από την οδηγία 1999/20/ΕΚ (ΕΕ L 80 της 25.3.1999, σ. 20).(5) ΕΕ L 184 της 17.7.1999, σ. 23.


Avis juridique important

|

31989L0047

Πέμπτη οδηγία του Συμβουλίου της 21ης Δεκεμβρίου 1988 σχετικά με τις διατάξεις για τη θερινή ώρα ( 89/47/ΕΟΚ )

Επίσημη Εφημερίδα αριθ. L 017 της 21/01/1989 σ. 0057 - 0058

***** ΠΕΜΠΤΗ ΟΔΗΓΙΑ ΤΟΥ ΣΥΜΒΟΥΛΙΟΥ  της 21ης Δεκεμβρίου 1988  σχετικά με τις διατάξεις για τη θερινή ώρα  (89/47/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντα υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100Α,  την πρόταση της Επιτροπής (1),  Σε συνεργασία με το Ευρωπαϊκό Κοινοβούλιο (2),  Έχοντας υπόψη τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η τέταρτη οδηγία 88/14/ΕΟΚ του Συμβουλίου της 22ας Δεκεμβρίου 1987 σχετικά με τις διατάξεις για τη θερινή ώρα (4), εισήγαγε κοινή ημερομηνία και ώρα σε όλη την Κοινότητα όσον αφορά την έναρξη της περιόδου θερινής ώρας για το έτος 1989 και, όσον αφορά τη λήξη της περιόδου της θερινής ώρας για το ίδιο έτος, δύο διαφορετικές ημερομηνίες, από τις οποίες μία για τα κράτη μέλη εκτός της Ιρλανδίας και του Ηνωμένου Βασιλείου και μία για την Ιρλανδία και το Ηνωμένο Βασίλειο·  ότι το άρθρο 5 της τέταρτης οδηγίας προβλέπει ότι το Συμβούλιο θα θεσπίσει πριν από την 1η Ιανουαρίου 1989, μετά από πρόταση της Επιτροπής, τις διατάξεις που θα εφαρμόζονται από το 1990 και μετά·  ότι είναι σκόπιμο να επανεξετάζεται από καιρού εις καιρόν η περίοδος της θερινής ώρας και ότι θα πρέπει, επομένως, να θεσπιστούν διατάξεις για τα έτη 1990, 1991 και 1992·  ότι θα πρέπει να καθοριστεί κοινή ημερομηνία και ώρα για την έναρξη και τη λήξη της θερινής ώρας για αυτά τα έτη, οι οποίες θα ισχύουν για το σύνολο του κοινοτικού χώρου·  ότι, για γεωγραφικούς λόγους, θα πρέπει, ωστόσο, να δοθεί στο Ηνωμένο Βασίλειο και την Ιρλανδία η δυνατότητα να καθορίσουν, για τα τρία αυτά έτη ή μόνο για ένα ή δύο από αυτά, ημερομηνία λήξης της περιόδου της θερινής ώρας διαφορετική από την ημερομηνία που προβλέπεται για τα άλλα κράτη μέλη·  ότι, για γεωγραφικούς λόγους, οι κοινές διατάξεις για το θερινό ωράριο είναι σκόπιμο να μην εφαρμόζονται στα υπερπόντια εδάφη των κρατών μελών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Για τους σκοπούς της παρούσας οδηγίας, η έκφραση «περίοδος θερινής ώρας» σημαίνει την περίοδο του έτους κατά την οποία η ώρα μετατίθεται 60 λεπτά μπροστά σε σχέση με την ώρα κατά τη διάρκεια του υπόλοιπου έτους.  Άρθρο 2  Τα κράτη μέλη λαμβάνουν τα αναγκαία μέτρα ώστε, σε κάθε κράτος μέλος, η περίοδος της θερινής ώρας για τα έτη 1990, 1991 και 1992 να αρχίζει την τελευταία Κυριακή του Μαρτίου στη 01.00, ώρα Γκρίνουϊτς, δηλαδή:  - το 1990: στις 25 Μαρτίου,  - το 1991: στις 31 Μαρτίου,  - το 1992: στις 29 Μαρτίου.  Άρθρο 3  1. Τα κράτη μέλη λαμβάνουν τα αναγκαία μέτρα ώστε η περίοδος της θερινής ώρας για τα έτη 1990, 1991 και 1992 να λήγει την τελευταία Κυριακή του Σεπτεμβρίου, στη 01.00, ώρα Γκρίνουϊτς, δηλαδή:  - το 1990: στις 30 Σεπτεμβρίου,  - το 1991: στις 29 Σεπτεμβρίου,  - το 1992: στις 27 Σεπτεμβρίου.  2. Η Ιρλανδία και το Ηνωμένο Βασίλειο μπορούν, ωστόσο να λάβουν τα αναγκαία μέτρα ώστε η περίοδος της θερινής ώρας για τα έτη 1990, 1991 και 1992 να λήγει την τέταρτη Κυριακή του Οκτωβρίου, στη 01.00, ώρα Γκρίνουϊτς, δηλαδή:  - το 1990: στις 28 Οκτωβρίου,  - το 1991: στις 27 Οκτωβρίου,  - το 1992: στις 25 Οκτωβρίου.  3. Εάν η Ιρλανδία και το Ηνωμένο Βασίλειο αποφασίσουν πριν από το 1992 να ευθυγραμμίσουν τη λήξη της περιόδου της θερινής ώρας τους με τις ημερομηνίες που προβλέπονται στην παράγραφο 1, κοινοποιούν την απόφασή τους στην Επιτροπή η οποία ενημερώνει τα άλλα κράτη μέλη σχετικά.  Άρθρο 4  Κατόπιν αποφάσεως της Επιτροπής, το Συμβούλιο θεσπίζει, έως την 1η Ιανουαρίου 1992, τις διατάξεις που θα εφαρμόζονται από το 1993 και μετά.  Άρθρο 5  Η παρούσα οδηγία δεν εφαρμόζεται στα υπερπόντια εδάφη των κρατών μελών.  Άρθρο 6  Η παρούσα οδηγία απευθύνεται στα κράτη μέλη.  Βρυξέλλες, 21 Δεκεμβρίου 1988.  Για το Συμβούλιο  Η Πρόεδρος  Β. ΠΑΠΑΝΔΡΕΟΥ  (1) ΕΕ αριθ. C 201 της 2. 8. 1988, σ. 5.  (2) ΕΕ αριθ. C 290 της 14. 11. 1988, σ. 178 και απόφαση της 16ης Δεκεμβρίου 1988 (δεν δημοσιεύθηκε ακόμα στην Επίσημη Εφημερίδα).  (3) ΕΕ αριθ. C 337 της 31. 12. 1988.  (4) ΕΕ αριθ. L 6 της 9. 1. 1988, σ. 38.


title: Οδηγία (EE) 2016/2309 της Επιτροπής, της 16ης Δεκεμβρίου 2016, για την τέταρτη προσαρμογή στην επιστημονική και τεχνική πρόοδο των παραρτημάτων της οδηγίας 2008/68/ΕΚ του Ευρωπαϊκού Κοινοβουλίου και του Συμβουλίου, σχετικά με τις εσωτερικές μεταφορές επικίνδυνων εμπορευμάτων (Κείμενο που παρουσιάζει ενδιαφέρον για τον ΕΟΧ )

text:
               20.12.2016

               EL

               Επίσημη Εφημερίδα της Ευρωπαϊκής Ένωσης

               L 345/48

         ΟΔΗΓΊΑ (EE) 2016/2309 ΤΗΣ ΕΠΙΤΡΟΠΉΣ
   της 16ης Δεκεμβρίου 2016
   για την τέταρτη προσαρμογή στην επιστημονική και τεχνική πρόοδο των παραρτημάτων της οδηγίας 2008/68/ΕΚ του Ευρωπαϊκού Κοινοβουλίου και του Συμβουλίου, σχετικά με τις εσωτερικές μεταφορές επικίνδυνων εμπορευμάτων
   (Κείμενο που παρουσιάζει ενδιαφέρον για τον ΕΟΧ)
   H ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2008/68/ΕΚ του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 2008, σχετικά με τις εσωτερικές μεταφορές επικίνδυνων εμπορευμάτων (1), και ιδίως το άρθρο 8 παράγραφος 1,
   Εκτιμώντας τα ακόλουθα:

               (1)

               Το τμήμα I.1 του παραρτήματος I, το τμήμα II.1 του παραρτήματος II και το τμήμα III.1 του παραρτήματος III της οδηγίας 2008/68/ΕΚ αφορούν διατάξεις που περιλαμβάνονται σε διεθνείς συμφωνίες για τις εσωτερικές μεταφορές επικίνδυνων εμπορευμάτων οδικώς, σιδηροδρομικώς και μέσω εσωτερικών πλωτών οδών, όπως ορίζονται στο άρθρο 2 της εν λόγω οδηγίας.

               (2)

               Οι διατάξεις των εν λόγω διεθνών συμφωνιών επικαιροποιούνται ανά διετία. Συνεπώς, οι τροποποιημένες εκδόσεις αυτών των συμφωνιών θα εφαρμόζονται από την 1η Ιανουαρίου 2017, με μεταβατική περίοδο που λήγει στις 30 Ιουνίου 2017.

               (3)

               Το τμήμα I.1 του παραρτήματος I, το τμήμα II.1 του παραρτήματος II και το τμήμα III.1 του παραρτήματος III της οδηγίας 2008/68/ΕΚ πρέπει συνεπώς να τροποποιηθούν αναλόγως.

               (4)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για τις μεταφορές επικίνδυνων εμπορευμάτων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τροποποιήσεις στην οδηγία 2008/68/ΕΚ
   Η οδηγία 2008/68/ΕΚ τροποποιείται ως εξής:

               1)

               Στο παράρτημα I, το τμήμα I.1 αντικαθίσταται από το ακόλουθο κείμενο:
               «I.1.   ADR
               Στα παραρτήματα Α και Β της ADR, όπως θα εφαρμόζονται από την 1η Ιανουαρίου 2017, ο όρος “αντισυμβαλλόμενο μέρος” αντικαθίσταται από τον όρο “κράτος μέλος”, κατά περίπτωση.».

               2)

               Στο παράρτημα II, το τμήμα II.1 αντικαθίσταται από το ακόλουθο κείμενο:
               «III.1.   RID,
               Στο παράρτημα του RID, το οποίο επισυνάφθηκε ως προσάρτημα Γ στην COTIF, όπως θα εφαρμόζεται από την 1η Ιανουαρίου 2017, ο όρος “συμβαλλόμενο κράτος του RID” αντικαθίσταται από τον όρο “κράτος μέλος”, κατά περίπτωση.».

               3)

               Στο παράρτημα III, το τμήμα III.1 αντικαθίσταται από το ακόλουθο κείμενο:
               «III.1.   ADN
               Στους συνημμένους στην ADN κανονισμούς, όπως θα εφαρμόζονται από την 1η Ιανουαρίου 2017, καθώς και στο άρθρο 3 στοιχεία στ) και η) και στο άρθρο 8 παράγραφοι 1 και 3 της ADN, ο όρος “αντισυμβαλλόμενο μέρος” αντικαθίσταται από τον όρο “κράτος μέλος”, κατά περίπτωση.».

         Άρθρο 2
   Μεταφορά στο εθνικό δίκαιο
   1.   Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία το αργότερο στις 30 Ιουνίου 2017. Ανακοινώνουν αμέσως στην Επιτροπή το κείμενο των εν λόγω διατάξεων.
   Οι διατάξεις αυτές, όταν θεσπίζονται από τα κράτη μέλη, περιλαμβάνουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Οι λεπτομερείς διατάξεις για την παραπομπή αυτή καθορίζονται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Έναρξη ισχύος
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Αποδέκτες
   Η παρούσα οδηγία απευθύνεται στα κράτη μέλη.

      Βρυξέλλες, 16 Δεκεμβρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 260 της 30.9.2008, σ. 13.


Avis juridique important

|

31980L1156

Τριακοστή έκτη οδηγία 80/1156/ΕΟΚ της Επιτροπής, της 28ης Νοεμβρίου 1980, περί τροποποίησης των παραρτημάτων της οδηγίας 70/524/ΕΟΚ όσον αφορά τα πρόσθετα στις ζωοτροφές

Επίσημη Εφημερίδα αριθ. L 343 της 18/12/1980 σ. 0035 - 0037

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Avis juridique important

|

31978L0631

Οδηγία 78/631/ΕΟΚ του Συμβουλίου της 26ης Ιουνίου 1978 περί προσεγγίσεως των νομοθεσιών των κρατών μελών που αφορούν την ταξινόμηση, τη συσκευασία και την επισήμανση των επικινδύνων παρασκευασμάτων (γεωργικών φαρμάκων)

Επίσημη Εφημερίδα αριθ. L 206 της 29/07/1978 σ. 0013 - 0025 Φινλανδική ειδική έκδοση: Κεφάλαιο 13 τόμος 8 σ. 0162  Ελληνική ειδική έκδοση: Κεφάλαιο 13 τόμος 7 σ. 0142  Σουηδική ειδική έκδοση: Κεφάλαιο 13 τόμος 8 σ. 0162  Ισπανική ειδική έκδοση: Κεφάλαιο 13 τόμος 8 σ. 0212  Πορτογαλική ειδική έκδοση : Κεφάλαιο 13 τόμος 8 σ. 0212

 ΟΔΗΓΙΑ ΤΟΥ ΣΥΜΒΟΥΛΙΟΥ   της 26ης Ιουνίου 1978   περί προσεγγίσεως των νομοθεσιών των  Κρατών μελών που αφορούν την ταξινόμηση ,  τη συσκευασία και την επισήμανση των  επικινδύνων παρασκευασμάτων ( γεωργικών  φαρμάκων )    ( 78/631/ΕΟΚ )   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,   Έχοντας υπόψη :   τη συνθήκη περί ιδρύσεως της Ευρωπαϊκής  Οικονομικής Κοινότητος , και ιδίως το  άρθρο 100 ,   την πρόταση της Επιτροπής ,   τη γνώμη της Συνελεύσεως (1) ,   τη γνώμη της Οικονομικής και Κοινωνικής  Επιτροπής (2) ,   Εκτιμώντας :   ότι οι επικίνδυνες ουσίες και  παρασκευάσματα αποτελούν αντικείμενο ρυθμίσεων  στα Κράτη μέλη ότι αυτές οι ρυθμίσεις  παρουσιάζουν διαφορές ιδίως , στον  τομέα της επισημάνσεως που αφορά τις  ενδείξεις των κινδύνων αλλά  ομοίως και την ταξινόμηση ανάλογα με  το βαθμό κινδύνου ότι αυτές οι  διαφορές συνιστούν ένα εμπόδιο στις  συναλλαγές και έχουν άμεση επίδραση στην  καθιέρωση και λειτουργία της Κοινής Αγοράς .   ότι ενδιαφέρει κατά συνέπεια , να  εξαλειφθεί το εμπόδιο αυτό και ότι  για να επιτευχθεί αυτός ο στόχος ,  είναι αναγκαία μία προσέγγιση των νομοθετικών  διατάξεων που υπάρχουν επί του θέματος  αυτού στα Κράτη μέλη .   ότι μία ρύθμιση που αφορά τις  επικίνδυνες ουσίες έχει ήδη πραγματοποιηθεί  με την οδηγία 67/548/ΕΟΚ του Συμβουλίου της  27ης Ιουνίου 1967 περί προσεγγίσεως των  νομοθετικών , κανονιστικών και διοκητικών διατάξεων  που αφορούν την ταξινόμηση , συσκευασία  και επισήμανση των επικινδύνων ουσίων (3)  όπως ετροποποιήθη τελευταία από την  οδηγία 76/907/ΕΟΚ (4) η οποία περιλαμβάνει  τις δραστικές ουσίες των γεωργικών  φαρμάκων ότι είναι αναγκαίο να εισαχθεί  μία παρόμοια ρύθμιση για τα επικίνδυνα  παρασκευάσματα τα οποία αποτελούνται από  περισσότερες ουσίες .   ότι ένας μεγάλος αριθμός από αυτές  τις επικίνδυνες ουσίες και παρασκευάσματα  χρησιμοποιείται για την προστασία των  φυτών και του ξύλου καθώς επίσης για  τον αγώνα , εναντίον των παρασίτων ότι  ο αριθμός των χρησιμοποιουμένων στον  τομέα αυτό παρασκευασμάτων υπερβαίνει τον  αριθμό των χρησιμοποιουμένων στον αυτό  τομέα αυτουσίων ουσίων ότι πρόκειται  κυρίως για παρασκευάσματα διαφόρου  βαθμού τοξικότητος , σε τρόπο ώστε μία  τοξικολογική ταξινόμηση συνδυασμένη με  μία ρύθμιση της επισημάνσεως ( σύμβολα  και ενδείξεις των κινδύνων , συμβουλές  προφυλάξεως ) καθώς επίσης διατάξεις που  αφορούν στη συσκευασία , είναι απαραίτητες  για να αποφευχθούν οι ζημίες που  δύνανται να προέλθουν από τη  διάθεση στην αγορά των γεωργικών φαρμάκων ,  ιδίως για τη δημοσία υγεία .   ότι η παρούσα οδηγία ρυθμίζει την  ταξινόμηση , τη συσκευασία και την  επισήμανση των γεωργικών φαρμάκων ότι είναι  εξάλλου αναγκαίο να εισαχθούν στις  μεταγενέστερες οδηγίες ειδικές διατάξεις  σχετικές με την έγκριση , τη διανομή και  τη χρήση των γεωργικών αυτών φαρμάκων . ότι  οι διατάξεις αυτές θα περιέχουν  συμπληρωματικές προδιαγραφές σχετικές με  την επισήμανση και ενδεχομένως  πληροφορίες ιατρικής φύσεως σχετικές με  τις πρώτες βοήθειες ,   ότι η παρούσα οδηγία πρέπει να έχει  σαν κύριο αντικειμενικό σκοπό τη  βελτίωση της προστασίας του πληθυσμού , ιδίως  των προσώπων τα οποία χειρίζονται αυτά  τα παρασκευάσματα ,   ότι αυτή δύναται εξ άλλου να συνεισφέρει  στην προστασία των καταναλωτών εκ του  γεγονότος ότι καθορίζονται οι ενδείξεις οι  σχετικές με τους κινδύνους ,   ότι δύναται να αποδειχθεί ότι επικίνδυνα  παρασκευάσματα που χρησιμοποιούνται ως  γεωργικά φάρμακα αν και ανταποκρίνονται  στις προδιαγραφές της παρούσης οδηγίας ,  εκθέτουν σε κίνδυνο την υγεία ή την  ασφάλεια ότι πρέπει κατά συνέπεια να  προβλεφθεί μία διαδικασία προορίζομένη να  μετριάσει τον κίνδυνο αυτό .   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1   1 . Υπό την επιφύλαξη της εφαρμογής  άλλων κοινοτικών διατάξεων επί αυτού του  θέματος , η παρούσα οδηγία αφορά  την προσέγγιση των νομοθεσιών των Κρατών μελών  των σχετικών με :    - την ταξινόμηση ανάλογα με τους  κινδύνους ,    - την συσκευασία και    - την επισήμανση τη σχετική με τις  ενδείξεις των κινδύνων .   των επικινδύνων παρασκευασμάτων ( γεωργικών  φαρμάκων ) , κατωτέρω ονομαζομένων « γεωργικά  φάρμακα » , υπό τη μορφή με την  οποία προσφέρονται στον χρησιμοποιούντα  και τα οποία προορίζονται να χρησιμοποιηθούν  ως γεωργικά φάρμακα .   2 . Η παρούσα οδηγία δεν εφαρμόζεται :   α ) στα φάρμακα , ναρκωτικά και ραδιενεργά  παρασκευάσματα .   β ) στη μεταφορά των γεωργικών φαρμάκων  σιδηροδρομικώς , οδικώς , δια χερσαίων  υδατίνων οδών , δια θαλάσσης και  αεροπορικώς .   γ ) στα γεωργικά φάρμακα που προορίζονται  για εξαγωγή προς τρίτες χώρες .   δ ) στα γεωργικά φάρμακα υπό διαμετακόμιση  που υπόκεινται σε τελωνειακό έλεγχο  εφόσον δεν έχουν υποστεί καμμία μετατροπή .   3 . Στην παρούσα οδηγία εφαρμόζονται οι  ορισμοί που αναφέρονται στο άρθρο 2  της οδηγίας 67/548/ΕΟΚ .   Άρθρο 2   Ως γεωργικά φάρμακα κατά την έννοια της  παρούσης οδηγίας , νοούνται τα παρασκευάσματα  που προορίζονται :   1 . να καταστρέφουν τους επιβλαβείς  οργανισμούς στα φυτά και στα φυτικά  προϊόντα ή να προλαμβάνουν τη δράση τους , ή   2 . να προωθούν ή να ρυθμίζουν τη φυτική  παραγωγή , εξαιρέσει των λιπασμάτων και  μέσων βελτιώσεως του έδαφους , ή   3 . να συντηρούν τα φυτικά προϊόντα ,  εις αυτά περιλαμβανομένων και των  προϊόντων προστασίας του ξύλου , εφόσον  δεν υφίστανται ιδιαίτερες κοινοτικές  προδιαγραφές σε ό,τι αφορά τα συντηρητικά ,  εξαιρέσει των προϊόντων επικαλύψεως  επιφανείας που δεν περιέχουν καμμία  συντηρητική ουσία που να διεισδύει στο  φυτικό προϊόν , ή   4 . να καταστρέφουν τα ανεπιθύμητα φυτά , ή   5 . να καταστρέφουν ορισμένα μέρη των  φυτών ή να προλαμβάνουν μία ανεπιθύμητη  αύξηση των φυτών , ή   6 . να καθιστούν αβλαβείς ή να καταστρέφουν  τους επιβλαβείς οργανισμούς τους διαφόρους  εκείνων που προσβάλλουν τα ανεπιθύμητα  φυτά και οργανισμούς ή να προλαμβάνουν  τη δράση τους .   Άρθρο 3   1 . Τα γεωργικά φάρμακα , ταξινομούνται δια  προσδιορισμού της πραγματικής οξείας τοξικότητος  του παρασκευάσματος εκτεφρασμένης σε DL50  κατά τη χορήγηση δια του στόματος ή  υποδερμικώς στον επίμυ ή CL50 δια της  αναπνευστικής οδού στον επίμυ .   α ) Σε ό,τι αφορά την DL50 κατά  τη χορήγηση δια του στόματος , οι  ακόλουθες τιμές χρησιμεύουν ως τιμές  αναφοράς :   1 ) για τα στερεά ( εξαιρέσει των  προσελκυστικών παρασκευασμάτων και των  γεωργικών φαρμάκων υπό μορφή δισκίων ) :   5 χιλιοστόγραμμα ανά χιλιόγραμμο βάρους  του σώματος ή λιγότερο , για την κατηγορία  των λίαν τοξικών γεωργικών φαρμάκων ,   πλέον των 6 εώς 50 χιλιοστόγραμμα ανά  χιλιόγραμμο βάρους του σώματος , για την  κατηγορία των τοξικών γεωργικών φαρμάκων ,  πλέον των 50 ως 500 χιλιοστόγραμμα ανά  χιλιόγραμμο βάρους του σώματος , για την  κατηγορία των επιβλαβών γεωργικών φαρμάκων ,   2 ) για τα υγρά ( συμπεριλαμβανομένων  και των προσελκυστικών παρασκευασμάτων και των  γεωργικών φαρμάκων υπό μορφή δισκίων ) :   25 χιλιοστόγραμμα ανά χιλιόγραμμο βάρους  του σώματος ή λιγότερο για την κατηγορία  των λίαν τοξικών γεωργικών φαρμάκων ,   πλέον των 25 ως 200 χιλιοστόγραμμα ανά  χιλιόγραμμο βάρους του σώματος , για  την κατηγορία των τοξικών φαρμάκων ,   πλέον των 25 ως 200 χιλιοστόγραμμα ανά  χιλιόγραμμο βάρους του σώματος , για την  κατηγορία των επιβλαβών γεωργικών φαρμάκων .   β ) Για τα αέρια γεωργικά φάρμακα ή  για αυτά τα οποία διατίθενται στο  εμπόριο υπό μορφή υγροποιημένου  αερίου και για τα απολυμαντικά  καπνισμού και τα αεροζόλ , οι κατωτέρω  τιμές της CL50 που προσδιορίζονται με  αναπνευστική δοκιμασία διαρκείας τεσσάρων  ωρών στον επίμυ , χρησιμεύουν ως τιμές  αναφοράς :   0,5 χιλιοστόγραμμα ανά λίτρο αέρος ή  λιγότερο για την κατηγορία των λίαν τοξικών  γεωργικών φαρμάκων ,   πλέον των 0,5 χιλιοστογράμμων ανά λίτρο  αέρος έως 2 χιλιοστόγραμμα ανά λίτρο αέρος ,  για την κατηγορία των τοξικών γεωργικών  φαρμάκων ,   πλέον των 2 χιλιοστογράμμων ανά λίτρο  αέρος έως 20 χιλιοστόγραμμα ανά λίτρο  αέρος , για την κατηγορία των επιβλαβών  γεωργικών φαρμάκων .   Για τα γεωργικά φάρμακα υπό μορφή  κόνεως , των οποίων η διάμετρος των  σωματιδίων δεν υπερβαίνει τα 50 μικρά ,  οι τιμές πρέπει να προσδιορίζονται με  αναπνευστική δοκιμή . Εντούτοις , όταν  αυτά τα γεωργικά φάρμακα έχουν ήδη  διατεθεί στο εμπόριο ή ευρίσκονται στο  στάδιο της εγκρίσεως κατά την ημερομηνία  υιοθετήσεως της παρούσης οδηγίας , δύνανται  να ταξινομηθούν σύμφωνα με τις διατάξεις  που προβλέπονται , για τα υγρά γεωργικά  φάρμακα που αναφέρονται στο εδάφιο α ) .   γ ) Για τα γεωργικά φάρμακα που  μπορούν να απορροφηθούν από το δέρμα ,  και όταν η τιμή της DL50 δια επιδερμικής  οδού είναι τέτοια ώστε θα έθετε τα  γεωργικά φάρμακα σε κατηγορία αυστηρότερη  από εκείνη την οποία θα εδείκνυε  η τιμή της DL50 κατά τη χορήγηση δια του  στόματος ή της CL50 δια της αναπνευστικής  οδού . Λαμβάνονται υπόψη οι κατωτέρω τιμές  αναφοράς , προσδιοριζόμενες δια της  επιδερμικής οδού στον επίμυ και/ή στην  περίπτωση όπου ένα Κράτος μέλος το απαιτεί  στον κόνικλο :   1 ) για τα στερεά ( με εξαίρεση τα  προσελκυστικά παρασκευάσματα ( δολώματα ) και  τα γεωργικά φάρμακα υπό μορφή δισκίων ) :   10 χιλιοστόγραμμα ανά χιλιόγραμμο βάρους  του σώματος ή λιγότερο , για την κατηγορία  των λίαν τοξικών γεωργικών φαρμάκων ,   πλέον των 10 εώς 100 χιλιοστόγραμμα ανά  χιλιόγραμμο βάρους του σώματος , για την  κατηγορία των τοξικών γεωργικών φαρμάκων ,   πλέον των 100 εώς 1 000 χιλιοστόγραμμα ανά  χιλιόγραμμο βάρους του σώματος , για την  κατηγορία των επιβλαβών γεωργικών φαρμάκων ,   2 ) για τα υγρά ( συμπεριλαμβανομένων και  των προσελκυστικών παρασκευασμάτων και των  γεωργικών φαρμάκων υπό μορφή δισκίων ) :   50 χιλιοστόγραμμα ανά χιλιόγραμμο βάρους  του σώματος ή λιγότερο , για την κατηγορία  των λίαν τοξικών γεωργικών φαρμάκων ,   πλέον των 50 εώς 400 χιλιοστόγραμμα βάρους  του σώματος , για την κατηγορία των τοξικών  γεωργικών φαρμάκων ,   πλέον των 400 εώς 4 000 χιλιοστόγραμμα ανά  χιλιόγραμμο βάρους του σώματος , για την  κατηγορία των επιβλαβών γεωργικών φαρμάκων .   Οι προδιαγραφείσες δοκιμές πραγματοποιούνται  σύμφωνα με τις διεθνώς ανεγνωρισμένες  μεθόδους ή με τη μέθοδο που προβλέπεται  στην οδηγία 67/548/ΕΟΚ εφόσον συντρέχει  περίπτωση .   2 . Κατά παρέκκλιση της παραγράφου 1 ,  τα γεωργικά φάρμακα που περιέχουν μία  δραστική ουσία δύνανται να ταξινομούνται  με υπολογισμό σύμφωνα με τα  παραρτήματα I και III :   α ) όταν εξαιτίας των συστατικών τους η  ταξινόμηση στις κατηγορίες « λίαν  τοξικό » ή « τοξικό » και  « επιβλαβές » είναι εμφανής ή   β ) όταν διαπιστώνεται μία μεγάλη ομοιότητα  στη σύνθεση ενός γεωργικού φαρμάκου με  ένα άλλο γεωργικό φάρμακο που έχει ήδη  ταξινομηθεί και που τα τοξικολογικά δεδομένα  αυτού του τελευταίου είναι επαρκώς γνωστά .   Στην περίπτωση αυτή , πρέπει να  υπάρχουν βάσιμες πιθανότητες που να  επιτρέπουν να γίνει αποδεκτό ότι  η ταξινόμηση που έγινε βάσει υπολογισμού ,  δεν απέχει ουσιωδώς από αυτή η  οποία θα γινόταν με εκτέλεση της  βιολογικής δοκιμής που προβλέπεται στην  παράγραφο 1 .   3 . Τα Κράτη μέλη δύνανται να αποδεχθούν  για την ταξινόμηση των γεωργικών φαρμάκων ,  που περιέχουν πολλές δραστικές ουσίες  και προορίζονται αποκλειστικά να διατεθούν  στην αγορά , στην εθνική τους  επικράτεια , τη μέθοδο υπολογισμού που  προβλέπεται στο παράρτημα II , με τους  περιορισμούς που προβλέπονται στην  παράγραφο 2 .   4 . Όταν η ακρίβεια της ταξινομήσεως  αμφισβητείται , η αρμοδία αρχή δύναται ,  να απαιτήσει να αντικατασταθεί ο  υπολογισμός από τοξικολογικές δοκιμές  σύμφωνα με την παράγραφο 1 .   5 . Συμπληρωματικά τοξικολογικά δεδομένα  δύνανται να ληφθούν υπόψη για την  ταξινόμηση του γεωργικού φαρμάκου όταν :   α ) τα γεγονότα δικαιολογούν την υπόθεση  ότι ένα γεωργικό φάρμακο παρουσιάζει κίνδυνο  για τον άνθρωπο υπό την έννοια ότι η  κανονική του χρήση δύναται να προκαλέσει  βλάβες στην υγεία ή   β ) για ένα ειδικό γεωργικό φάρμακο ,  ο επίμυς δεν είναι το καταλληλότερο για  τη δοκιμή ζώο , και ένα άλλο είδος , π.χ. ,  είναι σαφώς πιο ευαίσθητο ή παρουσιάζει  αντιδράσεις πλησιέστερες προς αυτές  του ανθρώπου ή   γ ) δεν πρέπει να λαμβάνονται υπόψη οι  τιμές της DL50 για χορήγηση δια του  στόματος ή δια της επιδερμικής οδού του  γεωργικού φαρμάκου ως κυρία βάση  ταξινομήσεως ( σε ορισμένες περιπτώσεις ,  ιδίως για τα αεροζόλ , άλλα ειδικά  παρασκευάσματα , τα υπό μορφή κόνεως και  τα απολυμαντικά καπνισμού ) .   Εξάλλου αν μπορεί να αποδειχθεί ότι  γεωργικό φάρμακο είναι λιγότερο τοξικό  ή επιβλαβές από ό,τι αφήνει να υποτεθεί  η τοξικότης των συστατικών του , θα πρέπει  να λαμβάνεται ομοίως τούτο υπόψη κατά  την ταξινόμησή του .   Άρθρο 4   Τα Κράτη μέλη λαμβάνουν όλα τα  αναγκαία μέτρα ώστε τα γεωργικά φάρμακα  να μην δύνανται να διατεθούν στην  αγορά παρά μόνον αν ανταποκρίνονται  στην παρουσα οδηγία .   Άρθρο 5   1 . Τα Κράτη μέλη λαμβάνουν όλα τα  αναγκαία μέτρα ώστε τα γεωργικά φάρμακα να  μην δύνανται , να διατεθούν στην αγορά  παρά μόνο αν οι συσκευασίες τους  ανταποκρίνονται στους ακολούθους όρους :   α ) οι συσκευασίες πρέπει να έχουν  σχεδιασθεί και κατασκευασθεί με τρόπο που  να εμποδίζεται κάθε απώλεια του  περιεχομένου . Η διάταξη αυτή δεν  εφαρμόζεται όταν απαιτούνται ειδικές  διατάξεις ασφαλείας .   β ) τα υλικά από τα οποία συνίστανται  οι συσκευασίες και τα συστήματα κλεισίματος ,  δεν πρέπει να προσβάλλονται από το  περιεχόμενο , ούτε να μπορούν να σχηματίσουν  με αυτό το τελευταίο επιβλαβείς ή  επικίνδυνες ενώσεις .   γ ) οι συσκευασίες και τα συστήματα  κλεισίματος πρέπει , σε όλα τα μέρη ,  να είναι στερεά και ανθεκτικά κατά  τρόπο που να αποκλείεται κάθε  χαλάρωση και να ανταποκρίνονται κατά  τρόπο ικανοποιητικό στις κανονικές  απαιτήσεις χειρισμού .   δ ) οι περιέκτες που διαθέτουν σύστημα  κλεισίματος πρέπει να σχεδιάζονται κατά τρόπο  ώστε ο περιέκτης να δύναται να  ξανακλείσει για πολλές λήψεις χωρίς  απώλεια του περιεχομένου .   2 . Τα Κράτη μέλη δύνανται εξάλλου  να ορίσουν όπως :    - οι συσκευασίες κλείνονται εξαρχής  με σφραγίδα κατά τρόπο ώστε η  σφραγίδα να καταστρέφεται ενεπανόρθωτα  όταν η συσκευασία ανοίγεται για πρώτη  φορά .    - οι περιέκτες χωρητικότητος κατώτερης  ή ίσης των 3 λίτρων που περιέχουν γεωργικά  φάρμακα προοριζόμενα για οικιακή  χρήση πρέπει να είναι εφοδιασμένοι με  συστήματα κλεισίματος ασφαλείας για  τα παιδιά .   Άρθρο 6   1 . Τα Κράτη μέλη λαμβάνουν όλα τα  αναγκαία μέτρα ώστε τα γεωργικά φάρμακα  να μη δύνανται να διατεθούν στην αγορά  παρά μόνο αν οι συσκευασίες τους , σε  ό,τι αφορά την επισήμανση , ανταποκρίνονται  στους κατωτέρω όρους .   2 . Κάθε συσκευασία πρέπει να φέρει κατά  τρόπο ευανάγνωστο και ανεξίτηλο τις  ακόλουθες ενδείξεις :   α ) την εμπορική ονομασία ή το  είδος του παρασκευάσματος .   β ) - το όνομα και τη διεύθυνση του  κατασκευαστού ή παντός άλλου προσώπου το  οποίο διαθέτει το εν λόγω παρασκεύασμα  στην αγορά για τα γεωργικά φάρμακα που  δεν υπόκεινται σε έγκριση .    - το όνομα και τη διεύθυνση του  κατόχου της εγκρίσεως και τον αριθμό  καταγραφής του παρασκευάσματος και αν πρόκειται  για ένα άλλο πρόσωπο , το όνομα και τη  διεύθυνση του προσώπου το οποίο διαθέτει  το εν λόγω παρασκεύασμα στην αγορά ,  για τα γεωργικά φάρμακα που υπόκεινται  σε έγκριση .   γ ) τα ονόματα των δραστικών ουσίων και  τις αντίστοιχες περιεκτικότητες του  παρασκευάσματος εκφραζόμενες :    - σε επί τοις εκατό του βάρους για  τα γεωργικά φάρμακα τα οποία είναι στερεά  προϊόντα , αεροζόλ , πτητικά υγρά  ( μέγιστο σημείο ζέσεως 50 βαθμοί Κελσίου )  ή ιξώδη ( κατώτερο όριο 1 Pa.s σε  20 ° C ) ,    - επί τοις εκατό κατά βάρος και  σε γραμμάρια ανά λίτρο σε 2 βαθμούς  Κελσίου για τα άλλα υγρά ,    - επί τοις εκατό κατ’ όγκον για τα  αέρια ,   δ ) την ονομασία όλων των λίαν τοξικών ,  τοξικών , επιβλαβών και διαβρωτικών ουσίων  που περιέχονται στο παρασκεύασμα , εκτός  από τις δραστικές ουσίες , των  οποίων η συγκέντρωση υπερβαίνει  το 0,2 % για τις λίαν τοξικές και  τοξικές ουσίες , 5 % για τις επιβλαβείς  ουσίες και 5 % για τις διαβρωτικές ουσίες .   Σε ό,τι αφορά τους διαλύτες πρέπει  να λαμβάνονται υπόψη τα όρια συγκεντρώσεως  που προβλέπονται στο άρθρο 5 παράγραφος 2  της οδηγίας 73/173/ΕΟΚ του Συμβουλίου της  4ης Ιουνίου 1973 περί προσεγγίσεως των  νομοθετικών , κανονιστικών και διοικητικών  διατάξεων των Κρατών μελών που αφορούν  την ταξινόμηση , συσκευασία και επισήμανση  των επικινδύνων παρασκευασμάτων ( διαλύτων ) (5) .   Η ονομασία πρέπει να αναγράφεται  όπως αναφέρεται στην ονοματολογία  του καταλόγου που περιλαμβάνεται στο  παράρτημα I της οδηγίας 67/548/ΕΟΚ .   ε ) η καθαρή ποσότητα του παρασκευάσματος ,  εκφραζομένη σε νόμιμες μονάδες μετρήσεως .   στ ) ο χαρακτηριστικός αριθμός της παρτίδος .   ζ ) τα σύμβολα και ενδείξεις κινδύνου του  παρασκευάσματος που προβλέπονται στο  άρθρο 6 παράγραφος 2 γ ) της οδηγίας 67/548/ΕΟΚ  σε συνδυασμό με το παράρτημα αυτής V ,   η ) υπόμνηση των ειδικών κινδύνων κατά  την έννοια της παρούσης οδηγίας που  προέρχονται από αυτούς τους κινδύνους ,   θ ) για τα λίαν τοξικά , τοξικά και  επιβλαβή γεωργικά φάρμακα , η ένδειξη ότι  η συσκευασία δεν δύναται να επαναχρησιμοποιηθεί  εκτός από την περίπτωση περιεκτών  ειδικώς προοριζομένων να επαναχρησιμοποιηθούν ,  ή να ξαναγεμισθούν από τον κατασκευαστή ή  τον διανομέα .   3 . Οι υπομνήσεις των ειδικών κινδύνων  καθορίζονται από τις αρμόδιες υπηρεσίες  για τα γεωργικά φάρμακα τα οποία  υπόκεινται σε έγκριση , στις άλλες δε  περιπτώσεις από τον κατασκευαστή ή κάθε  άλλο πρόσωπο το οποίο διαθέτει το εν  λόγω παρασκεύασμα στην αγορά . Οι  υπομνήσεις αυτές πρέπει να επιλέγονται  υποχρεωτικά , μεταξύ αυτών οι οποίες  περιέχονται στο παράρτημα IV της  παρούσης οδηγίας και δύνανται να  συμπληρούνται , αν είναι αναγκαίο , από  υπομνήσεις που αναφέρονται στο  παράρτημα III της οδηγίας 67/548/ΕΟΚ .   4 . Οδηγίες προφυλάξεως που αφορούν  τη χρήση των γεωργικών φαρμάκων πρέπει  να αναγράφονται επί της ετικέττας ή  επί της συσκευασίας και στην περίπτωση  που αυτό θα ήταν πρακτικώς αδύνατο , επί  μίας άλλης ετικέττας σταθερά στερεωμένης  επί της συσκευασίας . Οι οδηγίες αυτές  επιλέγονται από τις αρμόδιες υπηρεσίες  για τα γεωργικά φάρμακα τα οποία  υπόκεινται σε έγκριση , στις άλλες δε  περιπτώσεις , από τον κατασκευαστή , ή  κάθε άλλο πρόσωπο το οποίο θέτει το  εν λόγω παρασκεύασμα στην αγορά . Οι  οδηγίες προφυλάξεως πρέπει να είναι  σύμφωνες με τις υποδείξεις του  παραρτήματος IV της οδηγίας 67/548/ΕΟΚ  και του παραρτήματος V της παρούσης  οδηγίας .   5 . Υπό την επιφύλαξη κοινοτικής  ρυθμίσεως σχετικής με την έγκριση των  γεωργικών φαρμάκων , οι αρμόδιες αρχές  δύνανται να καθορίζουν συμπληρωματικές  ενδείξεις , που να αφορούν τους  ειδικούς κινδύνους και οδηγίες προφυλάξεως  για τα γεωργικά φάρμακα τα οποία  υπόκεινται σε έγκριση .   6 . Ενδείξεις όπως « μη τοξικό » ,  « μη επιβλαβές » ή κάθε άλλη ανάλογη  ένδειξη δεν πρέπει να αναγράφονται  επί της ετικέττας ή επί της συσκευασίας  των γεωργικών φαρμάκων που υπόκεινται στην  παρούσα οδηγία .   Άρθρο 7   1 . Όταν οι ενδείξεις που επιβάλλονται  από το άρθρο 6 ευρίσκονται επί  μίας ετικέττας , αυτή πρέπει να  στερεώνεται σταθερά επί μίας ή περισσοτέρων  όψεων της συσκευασίας , κατά τρόπο ώστε οί  ενδείξεις αυτές να μπορούν να  διαβάζονται οριζόντια όταν η συσκευασία  τοποθετείται κατά κανονικό τρόπο . Οι  διαστάσεις της ετικέττας πρέπει να  αντιστοιχούν στα ακόλουθα μεγέθη :   Χωρητικότης της συσκευασίας :   Διαστάσεις ( σε χιλιοστόμετρα )    - μικρότερη ή ίση με 3 λίτρα   αν είναι δυνατόν τουλάχιστον 52 x 74    - μεγαλύτερη των 3 λίτρων και μικρότερη ή  ίση των 50 λίτρων   τουλάχιστον 74 x 105    - μεγαλύτερη των 50 λίτρων και μικρότερη ή  ίση των 500 λίτρων   τουλάχιστον 105 x 148    - μεγαλύτερη των 500 λίτρων   τουλάχιστον 148 x 210 .   Κάθε σύμβολο πρέπει να καλύπτει  τουλάχιστον το ενα δέκατο της επιφανείας  της ετικέττας χωρίς εντούτοις να  είναι μικρότερο από ένα τετραγωνικό  εκατοστό . Η ετικέττα πρέπει να  προσκολλάται σε όλη της την επιφάνεια  επί της συσκευασίας που περιέχει  απευθείας το παρασκεύασμα .   2 . Δεν απαιτειται ετικέττα όταν η  συσκευασία αυτή καθ’ εαυτή φέρει κατά  τρόπο εμφανή τις ενδείξεις σύμφωνα  με τις λεπτομέρειες της παραγράφου 1 .   3 . Το χρώμα και η εμφάνιση της  ετικέττας - και στην περίπτωση της  παραγράφου 2 , της συσκευασίας - πρέπει να  είναι τέτοια ώστε το σύμβολο κινδύνου και  το πορτοκαλοκίτρινο φόντο του να διακρίνονται  ευκρινώς .   4 . Τα Κράτη μέλη δύνανται να επιβάλουν  για τη σύνταξη του κειμένου της επισημάνσεως  τη χρησιμοποίηση της ή των εθνικών ή  επισήμων γλωσσών για τη διάθεση στην  αγορά του έδαφούς τους των γεωργικών  φαρμάκων .   5 . Οι απαιτήσεις της παρούσης οδηγίας  για την επισήμανση θεωρούνται ότι πληρούνται ,  όταν επί της συσκευασίας μεταφοράς εμφαίνεται  ένα σύμβολο σύμφωνο προς τις διατάξεις που  προβλέπονται από τους διεθνείς κανονισμούς  στον τομέα της μεταφοράς των επικινδύνων  ουσίων , καθώς επίσης και προς  εκείνες του άρθρου 6 παράγραφος 2 α ) εώς ζ ) , θ )  και ι ) και παράγραφος 4 .   Άρθρο 8   1 . Τα Κράτη μέλη δύνανται να αποδεχθούν :   α ) όπως , επί των συσκευασιών των οποίων οι  πολύ περιορισμένες διαστάσεις ή ο τρόπος  κατασκευής δεν επιτρέπουν μία επισήμανση  σύμφωνα με το άρθρο 7 παράγραφος 1 και 2 ,  η επισήμανση που ορίζεται στο άρθρο 6  να δύναται να πραγματοποιεί κατά έναν άλλο  κατάλληλο τρόπο .   β ) όπως , κατά παρέκκλιση των άρθρων 6 και 7 ,  οι συσκευασίες των γεωργικών φαρμάκων , άλλων  απ’ αυτά που ταξινομούνται ως λίαν  τοξικά και τοξικά , δύνανται να  επισημαίνονται κατά διάφορο τρόπο αν  αυτές οι συσκευασίες περιέχουν περιορισμένες  ποσότητες που δεν παρουσιάζουν κίνδυνο  για τα πρόσωπα που χειρίζονται τα  παρασκευάσματα και για τους τρίτους .   2 . Αν ένα Κράτος μέλος κάνει χρήση των  διευκολύνσεων που προβλέπονται στην  παράγραφο 1 , ενημερώνει περί αυτού  αμέσως την Επιτροπή .   Άρθρο 9   Τα Κράτη μέλη δεν δύνανται να  απαγορεύσουν , να περιορίσουν ή να  εμποδίσουν , για λόγους ταξινομήσεως ,  συσκευασίας ή επισημάνσεως κατά την  έννοια της παρούσης οδηγίας , τη διάθεση  στην αγορά των γεωργικών φαρμάκων αν αυτά  ανταποκρίνονται στις προδιαγραφές της  παρούσης οδηγίας .   Άρθρο 10   1 . Αν ένα Κράτος μέλος διαπιστώσει , βάσει  λεπτομερούς αιτιολογήσεως , ότι ένα γεωργικό  φάρμακο , αν και σύμφωνο προς τις  προδιαγραφές της παρούσης οδηγίας ,  παρουσιάζει κίνδυνο για την ασφάλεια ή την  υγεία , δύναται προσωρινά να απαγορεύσει  ή να υποβάλει σε ιδιαίτερους όρους επί  του έδαφούς του τη διάθεση στην αγορά  αυτού του γεωργικού φαρμάκου . Ενημερώνει περί  αυτού αμέσως την Επιτροπή και τα  άλλα Κράτη μέλη , καθορίζοντας επακριβως  τους λόγους που δικαιολογούν την απόφασή του .   2 . Η Επιτροπή προβαίνει εντός προθεσμίας ,  έξι εβδομάδων , σε διαβουλεύσεις με τα  ενδιαφερόμενα Κράτη μέλη , κατόπιν δε  εκφέρει χωρίς καθυστέρηση τη γνώμη της  και λαμβάνει τα κατάλληλα μέτρα .   3 . Αν η Επιτροπή έχει τη γνώμη ότι  είναι αναγκαίες τεχνικές προσαρμογές στην  παρούσα οδηγία , οι προσαρμογές αυτές  θεσπίζονται είτε από την Επιτροπή ,  είτε από το Συμβούλιο , σύμφωνα με τη  διαδικασία που προβλέπεται από το  άρθρο 8δ , της οδηγίας 67/548/ΕΟΚ . Στην  περίπτωση αυτή το Κράτος μέλος  το οποίο υιοθέτησε μέτρα προστασίας  δύναται να τα διατηρήσει μέχρι τη  θέση σε ισχύ των προσαρμογών αυτών .   Άρθρο 11   1 . Καθιερώνονται , σύμφωνα με τη διαδικασία  του άρθρου 8δ της οδηγίας 67/548/ΕΟΚ :    - ο κατάλογος των δραστικών ουσίων με  την ένδειξη των συμβατικών τιμών της DL50  και της CL50 ( παράρτημα III ) .    - ενημέρωση του καταλόγου των δραστικών  ουσίων για την ταξινόμηση των γεωργικών  φαρμάκων που περιέχουν περισσότερες δραστικές  ουσίες σύμφωνα με τη μέθοδο υπολογισμού που  προβλέπεται στο παράρτημα II .   2 . Αποφασίζονται , σύμφωνα με την ίδια  διαδικασία , οι αναγκαίες τροποποιήσεις για  τη προσαρμογή στην τεχνική πρόοδο των  παραρτημάτων της παρούσης οδηγίας .   Άρθρο 12   1 . Τα Κράτη μέλη θέτουν σε ισχύ , την  1η Ιανουαρίου 1981 τις νομοθετικές , κανονιστικές  και διοικητικές διατάξεις που είναι  αναγκαίες για να συμμορφωθούν προς την  παρούσα οδηγία και ενημερώνουν αμέσως  περί αυτού την Επιτροπή .   2 . Τα Κράτη μέλη κοινοποιούν στην  Επιτροπή το κείμενο των ουσιωδών  διατάξεων εσωτερικού δικαίου που θεσπίζουν  στον τομέα που διέπεται από την  παρούσα οδηγία .   Άρθρο 13   Η παρούσα οδηγία απευθύνεται στα  Κράτη μέλη .   Έγινε στο Λουξεμβούργο , στις 26 Ιουνίου 1978 .   Για το Συμβούλιο   Ο Πρόεδρος   K. B. ANDERSEN   (1) ΕΕ αριθ. A 30 της 7 . 2 . 1977 , σ. 35 .   (2) ΕΕ αριθ. A 114 της 11 . 5 . 1977 , σ. 20 .   (3) ΕΕ αριθ. 196 της 16 . 8 . 1967 , σ. 1 .   (4) ΕΕ αριθ. N 360 της 30 . 12 . 1976 , σ. 1 .   (5) ΕΕ αριθ. N 189 της 11 . 7 . 1973 , σ. 7 .   ΠΑΡΑΡΤΗΜΑ I   ΤΑΞΙΝΟΜΗΣΗ ΜΕ ΥΠΟΛΟΓΙΣΜΟ ΤΩΝ ΓΕΩΡΓΙΚΩΝ ΦΑΡΜΑΚΩΝ  ΠΟΥ ΠΕΡΙΕΧΟΥΝ ΜΙΑ ΜΟΝΟ ΔΡΑΣΤΙΚΗ ΟΥΣΙΑ    ( βλέπε άρθρο 3 παράγραφο ( 2 ) )   Τα γεωργικά φάρμακα που περιέχουν  μία δραστική ουσία και ένα ή περισσότερους  φορείς και/ή βοηθητικά αδρανή στοιχεία  ταξινομούνται με υπολογισμό εφαρμόζοντας  τον ακόλουθο τύπο :    ( L x 100 ) /C = A   όπου   L = LD50 της δραστικής ουσίας για  χορήγηση δια του στόματος στον επίμυ ,   C = συγκέντρωση της δραστικής ουσίας σε  επί τοις εκατό κατά βάρος ,   A = τιμή προσδιορίζουσα την ταξινόμηση του  γεωργικού φαρμάκου σύμφωνα με το άρθρο 3  παράγραφος ( 1 ) εδάφιο ( α ) .   Στην περίπτωση όπου η δραστική ουσία  αναγράφεται στο παράρτημα III , η  τιμή της LD50 η οποία λαμβάνεται  υπόψη για τον υπολογισμό , είναι  αυτή η οποία περιλαμβάνεται στο  εν λόγω παράρτημα .   ΠΑΡΑΡΤΗΜΑ II   ΤΑΞΙΝΟΜΗΣΗ ΜΕ ΥΠΟΛΟΓΙΣΜΟ ΤΩΝ ΓΕΩΡΓΙΚΩΝ ΦΑΡΜΑΚΩΝ  ΠΟΥ ΠΕΡΙΕΧΟΥΝ ΠΕΡΙΣΣΟΤΕΡΕΣ ΑΠΟ ΜΙΑ ΔΡΑΣΤΙΚΕΣ ΟΥΣΙΕΣ    ( βλέπε άρθρο 3 παράγραφος ( 3 ) )   1 . Για να εφαρμοστεί η μέθοδος  υπολογισμού που επιτρέπει την ταξινόμηση  των γεωργικών φαρμάκων τα οποία περιέχουν  περισσότερες από μία δραστικές ουσίες ,  οι επικίνδυνες ουσίες που περιλαμβάνονται  στη σύνθεσή τους υποδιαιρούνται σε  κλάσεις και υποκλάσεις σύμφωνα με τον  κατάλογο του σημείου 5 .   2 . Για να ταξινομηθούν τα γεωργικά  φάρμακα εφαρμόζεται ο τύπος :   Σ ( Ρ x Ι )   όπου :   P : παριστά την επί τοις εκατό  αναλογία κατά βάρος κάθε μιας από  τις επικίνδυνες ουσίες που περιέχονται  στο γεωργικό φάρμακο .   Ι : παριστά το χαρακτηριστικό δείκτη  της υποκλάσεως στην οποία ανήκει  κάθε μία των ουσίων . Ο δείκτης αυτός  αποδίδεται για κάθε μια εκατοστιαία  μονάδα της εν λόγω ουσίας .   Η τιμή I γράφεται ειδικώτερα ως :   I1 : για την ταξινόμηση ως τοξικών  ή επιβλαβών των στερεών γεωργικών φαρμάκων ,   I2 : για την ταξινόμηση ως τοξικών ή  επιβλαβών των υγρών ή αερίων γεωργικών  φαρμάκων .   Οι τιμές των δεικτών I1 και I2 δεικνύονται  στον αμέσως επόμενο πίνακα :   ΠΙΝΑΚΑΣ ΔΕΙΚΤΩΝ ΤΑΞΙΝΟΜΗΣΕΩΣ   Κλάση στην οποία σνήκει η ουσία *  Δείκτης για την ταξινόμηση των γεωργικών  φαρμάκων *    * στερεά * υγρά ή αέρια *    * I1 * % * I2 * % *   Κλάση I * * * * *   I/α * 500 * ( = 1 % ) * 500 * ( = 1 % ) *   I/β * 100 * ( = 5 % ) * 125 * ( = 4 % ) *   I/γ * 15 * ( = 33 % ) * 25 * ( = 20 % ) *   Κλάση II * * * * *   II/α * 5 * ( = 100 % ) * 10 * ( = 50 % )    II/β * 2 * ( = 100 % ) * 4 * ( = 100 % ) *   II/γ * 1 * ( = 100 % ) * 2 * ( = 100 % ) *   II/δ * 0,5 * ( = 100 % ) * 1 * ( = 100 % ) *   3 . Θεωρούνται ως τοξικά τα γεωργικά  φάρμακα που περιέχουν μία ή περισσότερες  ουσίες που αναφέρονται στο σημείο 5 ,  αν το άθροισμα των γινομένων που λαμβάνονται  πολλαπλασιάζοντας την επί τοις εκατό  κατά βάρος αναλογία P των διαφόρων  ουσίων των ευρισκομένων εντός του γεωργικού  φαρμάκου επί τους αντιστοίχους δείκτες  I1 ή I2 είναι ανώτερο από 500 ήτοι :    - για τα στερεά γεωργικά φάρμακα  Σ ( P x I1 ) > 500 ,    - για τα υγρά ή αέρια γεωργικά  φάρμακα Σ ( P x I2 ) > 500 .   4 . Θεωρούνται ως επιβλαβή τα γεωργικά  φάρμακα που περιέχουν μία ή περισσότερες  ουσίες που αναφέρονται στο σημείο 5 .  Αν το άθροισμα των γινομένων που λαμβάνονται  με τον υπολογισμό που δεικνύεται στο  σημείο 3 είναι μικρότερο ή ίσο από 500 και  ανώτερο από 25 για τα στερεά γεωργικά  φάρμακα ή κατώτερο ή ίσο των 500 και ανώτερο  από 40 για τα υγρά ή αέρια γεωργικά  φάρμακα , ήτοι :    - για τα στερεά γεωργικά φάρμακα  25 < Σ ( P x I1 ) * 500 ,    - για τα υγρά ή αέρια γεωργικά  φάρμακα 40 < Σ ( P x I2 ) * 500 .   Αν το αποτέλεσμα αυτού του πολλαπλασιασμού  είναι ίσο ή μικρότερο από 25 για τα  στερεά γεωργικά φάρμακα και ίσο ή μικρότερο  από 40 για τα υγρά ή αέρια γεωργικά  φάρμακα , το γεωργικό φάρμακο δεν ταξινομείται .   5 . ΚΑΤΑΛΟΓΟΣ ΤΩΝ ΔΡΑΣΤΙΚΩΝ ΟΥΣΙΩΝ  ΥΠΟΔΙΑΙΡΟΥΜΕΝΩΝ ΣΕ ΚΛΑΣΕΙΣ ΚΑΙ ΥΠΟΚΛΑΣΕΙΣ   Τοξικές ουσίες   Οι ουσίες που φέρουν την ένδειξη  ( NT ) δεν μπορούν να μεταφερθούν στις  άλλες κλάσεις .   ΚΛΑΣΗ I/α   Αριθμός αναφοράς σύμφωνα με την  οδηγία 67/548/ΕΟΚ * Ονοματολογία σύμφωνα με  την οδηγία 67/548/ΕΟΚ *   006-006-00-Χ * Υδροκυάνιο και άλατα αυτού *  ( NT ) *   015-004-00-8 * Φωσφίδιο του αργιλίου * *   603-015-00-6 * Αλλυλική αλκοόλη * ( ΝΤ ) *   006-017-00-Χ * Αλντικάρμπ * ( ΝΤ ) *   613-011-00-6 * Αμιτρόλ * *   006-008-00-0 * Αντού * ( ΝΤ ) *    * Αρσενικό και ενώσεις αυτού * ( ΝΤ ) *   Αριθμός αναφοράς σύμφωνα με την οδηγία  67/548/ΕΟΚ * Ονοματολογία σύμφωνα με την οδηγία  67/548/ΕΟΚ *   015-056-00-1 * Αξινφός-Αιθύλ ( ΝΤ ) *   015-039-00-9 * Αζινφός-Μεθύλ ( ΝΤ ) *   602-002-00-3 * Μεθυλοβρωμίδιο ( ΝΤ ) *   015-044-00-6 * Καρμποφενοθείο ( ΝΤ ) *   015-071-00-3 * Χλωροφαινβινφός ( ΝΤ ) *   607-059-00-7 * Κουματετραλύλ *   613-004-00-8 * Κριμιντίν ( ΝΤ ) *   015-070-00-8 * Κυανθοάτ ( ΝΤ ) *   015-028-00-9 * Ντεμετόν-0 ( ΝΤ ) *   015-030-00-Χ * Ντεμετον-0-Μεθύλ *   015-029-00-4 * Ντεμετόν-S ( ΝΤ ) *   015-031-00-5 * Ντεμετόν-S-Μεθύλ *   015-078-00-1 * Ντεμετόν-S-Μεθύλ-Σουλφόν *   015-073-00-4 * Λικροτοφός ( dinoctyl ) *   006-029-00-5 * Ντιοξακάρμπ *   015-060-00-3 * Ντισουλφυτόν *   609-020-00-Χ * DNOC *   015-049-00-3 * Ενδοθείο *   602-051-00-Χ * Εντρίν ( ΝΤ ) *   015-047-00-2 * Εθείο *   015-088-00-6 * Ντιαλιφόρ ( ΝΤ ) *   050-003-00-6 * Οξεική φεντίνη *   050-004-00-1 * Υδροξείδιο φεντίνης *   607-078-00-0 * Φλουενετίλ ( ΝΤ ) *   015-091-00-2 * Φονοφός ( ΝΤ ) *   006-031-00-6 * Φορμετανάτ *    * Φθορακεταμίδιο ( ΝΤ ) *   602-053-00-0 * Ισοβενζάν *   006-009-00-6 * Ιζολάν ( ΝΤ ) *   015-045-00-1 * Μεκαρμπάν *    * Υδράργυρος και παράγωγα αυτού *   015-094-00-9 * Μεφοσφολάν ( ΝΤ ) *   015-095-00-4 * Μεταμιδοφός *   015-069-00-2 * Μεθινταθείο *   015-020-00-5 * Μεβινφός ( ΝΤ ) *   015-072-00-9 * Μονοκροτοφός *   614-001-00-4 * Νικοτίνη ( ΝΤ ) *  015-046-00-7 * Οξυντεμετόν-Μεθύλ *   015-096-00-Χ * Οξυντισουλφοτόν ( ΝΤ ) *   613-006-00-9 * Παρακουάτ *   015-034-00-1 * Παραθείο *   015-035-00-7 * Παραθείο-Μεθύλ *   015-022-00-6 * Φοσφαμιντόν ( ΝΤ ) *    * Φοσφολάν ( ΝΤ ) *   015-033-00-6 * Φοράτ ( ΝΤ ) *   006-037-00-9 * Προμεκάρμπ ( ΝΤ ) *   015-032-00-0 * Προθοάτ ( ΝΤ ) *   015-026-00-8 * Σραντάν ( ΝΤ ) *    * Σουλφοστέπ ( ΝΤ ) *    * Θάλλιο και ενώσεις αυτού *    * TEPP ( ΝΤ ) *    * Διθειάνθρακας ( ΝΤ ) *   602-008-00-5 * Τετραχλωράνθρακας ( ΝΤ ) *   015-024-00-7 * Τριαμιφός ( ΝΤ ) *   ΚΛΑΣΗ I/β   602-048-00-3 * Αλντρίν *   006-018-00-5 * Αμινοκάρμπ *   602-049-00-9 * Ντιελντρίν *   602-052-00-5 * Ενδοσουλφάν *   602-046-00-2 * Επταχλώρ *    * Επταχλώρ-εποξείδιο *   604-002-00-8 * Πενταχλωροφαινόλη *   ΚΛΑΣΗ I/γ   Αριθμός αναφοράς σύμφωνα με την οδηγια  67/548/ΕΟΚ * Ονοματολογία σύμφωνα με την οδηγία  67/548/ΕΟΚ *   607-057-00-5 * Κουμαχλώρ *   015-019-00-Χ * Διχλωρβός *    * Ντιμετιλάν *   609-025-00-7 * Ντινοσέμπ *   607-055-00-5 * Ενδοθάλ-νάτριο *   613-015-00-8 * Φεναζαφλόρ *   607-079-00-6 * Κελεβάν *   605-005-00-7 * Μεταλδεϋδή *   015-066-00-6 * Ομεθοάτ *   015-006-00-9 * Φωσφορούχος ψευδάργυρος *   015-098-00-0 * Τριχλωρονάτ *   607-056-00-0 * Βαρφαρίν *   ΚΛΑΣΗ II/α    * Οξεικός μόλυβδος *   ΚΛΑΣΗ II/β   602-044-00-1 * Καμφεχλώρ *   015-084-00-4 * Χλωρπυριφός *   602-012-00-7 * 1,2-Διχλωροαιθάνιο *   006-010-00-1 * Ντιμετάν *   006-028-00-Χ * Ντινομπουτόν *   613-006-00-3 * Ντικουάτ *   615-001-00-7 * Ισοκυανικός μεθυλεστέρας *   050-002-00-0 * Υδροξείδιο του  τρικυκλο-εξυλοκασσιτέρου *    * Θειομετόν *   015-059-00-8 * Βαμιδοθείο *   006-016-00-4 * Προποξούρ *   ΚΛΑΣΗ II/γ   609-024-00-1 * Μπιναπακρύλ *   015-086-00-5 * Κουμιθοάτ *    * [ ΔΔ ] *   602-045-00-7 * [ ΔΔΤ ] *   015-040-00-4 * Ντιαζινόν *   602-010-00-6 * 1,2-διβρωμοαιθάνιο *   609-027-00-8 * Ντινοετόν *   650-008-00-9 * Ντραζοξολόν *   015-048-00-8 * Φενθείο *   602-042-00-0 * HCH *   602-043-00-6 * Λιντάν *   608-007-00-6 * Ιοξυνίλ *   602-021-00-6 * 1,2-διβρωμο-3-χλωροπροπάνιο *   015-097-00-5 * Φεντοάτ *   015-067-00-1 * Φοσαλόν *   015-101-00-5 * Φοσμέτ *   016-003-00-5 * Πολυθειούχο βάριο *   016-005-00-6 * Πολυθειούχο ασβέστιο *   016-007-00-7 * Πολυθειούχο κάλιο *   016-010-00-3 * Πολυθειούχο νάτριο *   Αριθμός αναφοράς σύμφωνα με την οδηγια  67/548/ΕΟΚ * Ονοματολογία σύμφωνα με την οδηγία  67/548/ΕΟΚ *   015-080-00-2 * Αμιδιθείο *   006-011-00-7 * Καρμπαφύλ *   602-047-00-8 * Χλωρντάν *   607-039-00-8 * 2,4 , D *   015-051-00-4 * Ντιμεθοάτ *   015-089-00-1 * Εθοάτ-μεθυλ *   015-057-00-7 * Φορμοθείο *   613-018-00-4 * Μορφαμκουάτ *   006-014-00-3 * Ναμπάμ *   015-055-00-6 * Ναλέντ *    * Φωσνιχλώρ *   015-100-00-Χ * Φοξίνη *    * [ RM 60 ] *   607-041-00-9 * 2,4,5-T *    * Θιράμ *    * Τρικλορφόν *   015-054-00-0 * Φενιτροθείο *   650-007-00-3 * ( Χλωρντιμεφόρμ ) *   ΠΑΡΑΡΤΗΜΑ III   ΚΑΤΑΛΟΓΟΣ ΤΩΝ ΔΡΑΣΤΙΚΩΝ ΟΥΣΙΩΝ ΜΕ ΤΗΝ ΕΝΔΕΙΞΗ  ΤΩΝ ΣΥΜΒΑΤΙΚΩΝ ΤΙΜΩΝ ΤΩΝ LD50 ΚΑΙ ΤΩΝ LC50    ( βλέπε άρθρο 11 παράγραφος ( 1 ) )   ΠΑΡΑΡΤΗΜΑ IV   ΥΠΟΜΝΗΣΕΙΣ ΣΧΕΤΙΚΕΣ ΜΕ ΤΗ ΦΥΣΗ ΤΩΝ ΕΙΔΙΚΩΝ  ΚΙΝΔΥΝΩΝ ΠΟΥ ΑΠΟΔΙΔΟΝΤΑΙ ΣΤΑ ΓΕΩΡΓΙΚΑ ΦΑΡΜΑΚΑ    ( βλέπε άρθρο 6 παράγραφος 3 )   Επί της ετικέττας των γεωργικών  φαρμάκων που θεωρούνται ως επικίνδυνα  κατά την έννοια της παρούσης οδηγίας ,  πρέπει να αναγράφονται ανάλογα με  τη φύση των κινδύνων μία ή περισσότερες  ενδείξεις που αφορούν τη φύση των  αντιστοίχων ειδικών κινδύνων .   Αν απαιτούνται περισσότερες ενδείξεις  αυτές δύνανται να συνδυαστούν σύμφωνα με  το παράρτημα III της οδηγίας 67/548/ΕΟΚ .   Ένδειξη των κινδύνων * Αριθμός του παραρτήματος  IV της οδηγίας 67/548/ΕΟΚ * Υπουνήσεις  σχετικές με τη φύση ειδικών κινδύνων *   Λίαν τοξικό ( T ) * R 26 *  Λίαν τοξικό κατά την εισπνοή *    * R 27 * Λίαν τοξικό κατά την επαφή  με το δέρμα *    * R 28 * Λίαν τοξικό σε περίπτωση  καταπόσεως *   Τοξικό ( T ) * R 23 * Τοξικό κατά  την εισπνοή *    * R 24 * Τοξικό κατά την επαφή με το  δέρμα *    * R 25 * Τοξικό σε περίπτωση καταπόσεως *   Επιβλαβές ( Xn ) * R 20 *  Επιβλαβές κατά την εισπνοή *    * R 21 * Επιβλαβές κατά την επαφή  με το δέρμα *    * R 22 * Επιβλαβές σε περίπτωση  καταπόσεως *   Ερεθιστικό ( Xi ) * R 36 * Ερεθιστικό  για τα μάτια *    * R 37 * Ερεθιστικό για τις αναπνευστικές  οδούς *    * R 38 * Ερεθιστικό για το δέρμα *   Διαβρωτικό ( C ) * R 34 * Προκαλεί  εγκαύματα *    * R 35 * Προκαλεί βαριά εγκαύματα *   Ευκόλως ευφλεκτό ( F ) * R 11 * Λίαν  ευφλεκτό *    * R 12 * Εξαιρετικώς ευφλεκτό *    * R 13 * Υγροποιημένο αέριο υπερβολικά  ευφλεκτό *    * R 15 * Κατά την επαφή με νερό ,  ελευθερώνονται λίαν ευφλεκτά αέρια *   Εκρηκτικό ( E ) * R 16 * Δύναται να  εκραγεί σε μίγμα με καύσιμες ουσίες *   ΠΑΡΑΡΤΗΜΑ V   ΟΔΗΓΙΕΣ ΠΡΟΦΥΛΑΞΕΩΣ    ( βλέπε άρθρο 6 παράγραφος 4 )   Για τα γεωργικά φάρμακα τα οποία  ταξινομούνται ως λίαν τοξικά , τοξικά ,  επιβλαβή , διαβρωτικά ή ερεθιστικά , οι  ακόλουθες οδηγίες προφυλάξεως είναι  υποχρεωτικές :   Αριθμός του παραρτήματος IV της  οδηγίας 67/548/ΕΟΚ * Τυποποιημένες ενδείξεις *   S 2 * Να διατηρείται μακριά από τα παιδιά *   S 20/21 * Δεν πρέπει να τρώτε , πίνετε  ή καπνίζετε κατά τη χρήση *   S 13 * Να διατηρείται μακριά από  τρόφιμα και ποτά συμπεριλαμβανομένων και  εκείνων που προορίζονται για τα ζώα *   Για τα επιβλαβή γεωργικά φάρμακα :   S 44 * Σε περίπτωση αδιαθεσίας ,  συμβουλευθείτε ένα γιατρό ( αν είναι δυνατό  δείξτε του την ετικέττα ) *   Για τα λίαν τοξικά και τοξικά γεωργικά  φάρμακα :   S 45 * Σε περίπτωση ατυχήματος ή  αδιαθεσίας συμβουλευθείτε αμέσως ένα  γιατρό ( αν είναι δυνατό δείξτε του την  ετικέτα ) *   Ανάλογα με την ειδική φύση των  κινδύνων που προέρχονται από το γεωργικό  φάρμακο πρέπει να αναγράφονται επιπροσθέτως  οι ακόλουθες οδηγίες προφυλάξεως :   S 22 * Μην αναπνέετε τις σκόνες *   S 23 * Μην αναπνέετε τα  αέρια / ατμούς / καπνούς / αεροζόλ *   S 27 * Βγάλτε αμέσως κάθε ένδυμα  λερωμένο ή πιτσιλισμένο *   S 36 * Φορέστε ένα κατάλληλο προστατευτικό  ένδυμα *   S 37 * Φορέστε κατάλληλα γάντια *   S 42 * Κατά τη διάρκεια καπνισμών / ραντισμάτων ,  φορέστε μία κατάλληλη αναπνευστική συσκευή *   Όταν το γεωργικό φάρμακο ταξινομείται ως  διαβρωτικό πρέπει να αναγράφονται  επιπροσθέτως οι ακόλουθες οδηγίες  προφυλάξεως :   S 28 * Μετά από επαφή με το δέρμα ,  πλυθείτε αμέσως και άφθονα με ... ( προϊόντα  κατάλληλα ενδεικνυόμενα από τον  κατασκευαστή ) *   S 37 * Φορέστε κατάλληλα γάντια *   S 39 * Φορέστε συσκευή προστασίας των  οφθαλμων / του προσώπου *   Όταν το γεωργικό φάρμακο περιέχει  εστέρες φωσφορικού οξέος , η ακόλουθη  οδηγία προφυλάξεως πρέπει να αναγράφεται  επιπροσθέτως :   S 28 * Μετά από επαφή με το  δέρμα , πλυθείτε αμέσως και άφθονα με ...  ( προϊόντα κατάλληλα ενδεικνυόμενα  από τον κατασκευαστή ) *   Αν απαιτούνται πολλές ενδείξεις , μπορούν  να συνδυάζονται σύμφωνα με το παράρτημα IV  της οδηγίας 67/548/ΕΟΚ .


Avis juridique important

|

31991L0148

Οδηγία 91/148/ΕΟΚ του Συμβουλίου της 18ης Μαρτίου 1991 για την κατάργηση της οδηγίας 75/404/ΕΟΚ περί του περιορισμού της χορηγήσεως φυσικού αερίου στους σταθμούς παραγωγής ηλεκτρικής ενέργειας

Επίσημη Εφημερίδα αριθ. L 075 της 21/03/1991 σ. 0052 - 0052

ΟΔΗΓΙΑ ΤΟΥ ΣΥΜΒΟΥΛΙΟΥ  της 18ης Μαρτίου 1991  για την κατάργηση της οδηγίας 75/404/ΕΟΚ περί του περιορισμού της χρήσεως φυσικού αερίου στους σταθμούς παραγωγής ηλεκτρικής ενέργειας  (91/148/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 103 παράγραφος 4,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η εφαρμογή μιας κοινοτικής ενεργειακής πολιτικής αποτελεί στόχο της Κοινότητας-  ότι η ασφάλεια του ενεργειακού εφοδιασμού της Κοινότητας απαιτεί την ανάπτυξη όλων των πηγών ενεργείας της-  ότι το φυσικό αέριο αποτελεί μια από αυτές τις πηγές ενέργειας που παρουσιάζουν, επιπλέον, ορισμένα πλεονεκτήματα για την παραγωγή ηλεκτρικής ενέργειας, από την άποψη της μειώσεως των εκπομπών ρυπαντικών ουσιών-  ότι η σημειωθείσα τεχνολογική πρόοδος επιτρέπει τη χρησιμοποίηση του φυσικού αερίου, για την παραγωγή ηλεκτρικής ενέργειας, σε μονάδες ηλεκτροπαραγωγής οι οποίες παρουσιάζουν, αφενός, χαμηλότερο κόστος εγκατάστασης και εκμετάλλευσης και, αφετέρου,  υψηλότερη απόδοση και λειτουργική ευελιξία σε σύγκριση με τις μονάδες που χρησιμοποιούν άλλα καύσιμα-  ότι η οδηγία 75/404/ΕΟΚ (4) εκδόθηκε σε εποχή κατά την οποία τα αποθέματα φυσικού αερίου εθεωρούντο ως ανεπαρκή όσον αφορά την ασφάλεια του εφοδιασμού από την ενεργειακή αυτή πηγή-  ότι η κατάσταση αυτή έχει εξελιχθεί και ότι, λαμβανομένων υπόψη των συνθηκών που επικρατούν πλέον στην αγορά του αερίου, δεν συντρέχει λόγος να διατηρηθεί ο περιορισμός που θεσπίζεται με την οδηγία 75/404/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 75/404/ΕΟΚ καταργείται.  Άρθρο 2  Η παρούσα οδηγία απευθύνεται στα κράτη μέλη. Βρυξέλλες, 18 Μαρτίου 1991. Για το Συμβούλιο  Ο Πρόεδρος  J.-C. JUNCKER  (1) ΕΕ αριθ. C 203 της 14. 8. 1990, σ. 19. (2) ΕΕ αριθ. C 48 της 25. 2. 1991. (3) ΕΕ αριθ. C 31 της 6. 2. 1991, σ. 41. (4) ΕΕ αριθ. L 178 της 9. 7. 1975, σ. 24.


Avis juridique important

|

31995L0013

Οδηγία 95/13/ΕΚ της Επιτροπής της 23ης Μαΐου 1995 για την εφαρμογή της οδηγίας 92/75/ΕΟΚ του Συμβουλίου σχετικά με την ένδειξη κατανάλωσης ενέργειας των οικιακών ηλεκτρικών στεγνωτηρίων ρούχων

Επίσημη Εφημερίδα αριθ. L 136 της 21/06/1995 σ. 0028 - 0051

ΟΔΗΓΙΑ 95/13/ΕΚ ΤΗΣ ΕΠΙΤΡΟΠΗΣτης 23ης Μαΐου 1995για την εφαρμογή της  οδηγίας 92/75/ΕΟΚ του Συμβουλίου σχετικά με την ένδειξη κατανάλωσης ενέργειας των οικιακών  ηλεκτρικών στεγνωτηρίων ρούχωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 92/75/ΕΟΚ του Συμβουλίου της 22ας Σεπτεμβρίου 1992 για την ένδειξη της κατανάλωσης  ενέργειας και λοιπών πόρων των οικιακών συσκευών με την επισήμανση και την παροχή ομοιόμορφων  πληροφοριών σχετικά με τα προϊόντα (1), και ιδίως τα άρθρα 9 και 12, Εκτιμώντας: ότι, σύμφωνα με την οδηγία 92/75/ΕΟΚ, η Επιτροπή πρέπει να εκδώσει εκτελεστική οδηγία για τις  οικιακές συσκευές στις οποίες περιλαμβάνονται τα στεγνωτήρια ρούχων 7ότι η κατανάλωση ηλεκτρικής  ενέργειας από τα στεγνωτήρια ρούχων καταλαμβάνει σημαντικό μερίδιο της συνολικής ζήτησης ενέργειας  στην Κοινότητα 7 ότι είναι σημαντικές οι δυνατότητες εξοικονόμησης ενέργειας που καταναλώνουν αυτές  οι συσκευές 7ότι η Κοινότητα καλεί τους ευρωπαϊκούς οργανισμούς τυποποίησης να συνεχίσουν τη  συνεργασία τους με διεθνείς οργανισμούς τυποποίησης, επιβεβαιώνοντας το ενδιαφέρον της για διεδνές  σύστημα τυποποίησης το οποιο να μπορεί να παράγει πρότυπα που να χρησιμοποιούνται από όλους τους  συμμετέχοντες στο διεθνές εμπόριο και να πληρούν τις απαιτήσεις της κοινοτικής πολιτικής 7ότι η  Ευρωπαϊκή Επιτροπή Τυποποίησης (CEN) και η Ευρωπαϊκή Επιτροπή Ηλεκτροτεχνικής Τυποποίησης (CENELEC)  είναι οργανισμοί αναγνωρισμένοι ως αρμόδιοι για την έκδοση εναρμονισμένων προτύπων σύμφωνα με τις  γενικές κατευθυντήριες γραμμές για τη συνεργασία μεταξύ της Επιτροπής και των δύο αυτών οργανισμών  που υπογράφηκε στις 13 Νοεμβρίου 1984 7 ότι, κατά την έννοια της παρούσας οδηγίας, ως εναρμονισμένο  πρότυπο νοείται η τεχνική προδιαγραφή (ευρωπαϊκό πρότυπο ή έγγραφο εναρμόνισης) που έχει εκδοθεί  από την CENELEC κατόπιν ανάθεσης εντολής από την Ευρωπαϊκή Επιτροπή σύμφωνα με τις διατάξεις της  οδηγίας 83/189/ΕΟΚ του Συμβουλίου της 28ης Μαρτίου 1983 για την καθιέρωση μιας διαδικασίας  πληροφόρησης στον τομέα των τεχνικών προτύπων και προδιαγραφών (2), όπως τροποποιήθηκε τελευταία  από την οδηγία 94/10/ΕΚ του Ευρωπαϊκού Κοινοβουλίου και του Συμβουλίου (3), και με βάση τις εν λόγω  γενικές κατευθύνσεις 7ότι τα μέτρα που προβλέπονται στην παρούσα οδηγία είναι σύμφωνα με τη γνώμη  της επιτροπής που συγκροτήθηκε δυνάμει του άρθρου 10 της οδηγίας 92/75/ΕΟΚ, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 11. Η παρούσα λοδυγία εφαρμόζεται στα συνδεόμενα με το δίκτυο  ηλεκτρισμού στεγνωτήρια ρούχων. Εξαιρούνται οι συσκευές που μπορούν επίσης να χρησιμοποιούν άλλες  πηγές ενέργειας, καθώς επίσης και οι συνδυασμοί πλυντηρίων-στεγνωτηρίων. 2. Οι μετρήσεις οι οποίες αφορούν τις πληροφορίες που απαιτούνται βάσει της παρούσας οδηγίας  διενεργούνται σύμφωνα με εναρμονισμένα πρότυπα, των οποίων οι αριθμοί αναφοράς έχουν δημοσιευθεί  στην Επίσημη Εφημερίδα των Ευρωπαϊκών Κοινοτήτων και για τα οποία τα κράτη μέλη έχουν δημοσιεύσει  τους αριθμούς αναφοράς των εθνικών προτύπων με τα οποία μεταφέρονται στο εσωτερικό τους δίκαιο τα  εν λόγω εναρμονισμένα πρότυπα. Οποιαδήποτε διάταξη της παρούσας οδηγίας απαιτεί την παροχή  πληροφοριών σχετικά με το θόρυβο ισχύει μόνον εφόσον οι πληροφορίες απαιτούνται βάσει του άρθρου 3  της οδηγίας 86/594/ΕΟΚ του Συμβουλίου (4). Οι μετρήσεις του θορύβου όπου απαιτούνται διενεργούνται  σύμφωνα με την εν λόγω οδηγία. 3. Τα εναρμονισμένα πρότυπα που αναφέρονται στην παράγραφο 2 εκπονούνται κατόπιν εντολής της  Επιτροπής σύμφωνα με την οδηγία 83/189/ΕΟΚ. 4. Οι όροι «έμπορος», «προμηθευτής», «δελτίο», «άλλοι βασικοί πόροι» και «συμπληρωματικές  πληροφορίες» νοούνται σύμφωνα με το άρθρο 1 παράγραφος 4 της οδηγίας 92/75/ΕΟΚ. Άρθρο 21. Ο τεχνικός φάκελος που αναφέρεται στο άρθρο 2 παράγραφος 3 της οδηγίας 92/75/ΕΟΚ  πρέπει να περιλαμβάνει: - το όνομα, την επωνυμία και τη διεύθυνση του προμηθευτή, - τη γενική περιγραφή της συσκευής η οποία πρέπει να επαρκεί για τη μονοσήμαντη αναγνώρισή της, - τις πληροφορίες, περιλαμβανομένων κατά περίπτωση σχεδίων, σχετικά με τα κύρια κατασκευαστικά  χαρακτηριστικά του μοντέλου και ιδίως εκείνα που μπορούν να επηρεάσουν σημαντικά την κατανάλωση  ενέργειας, - τις εκθέσεις των σχετικών δοκιμών μέτρησης οι οποίες διενεργούνται σύμφωνα με τις διαδικασίες  δοκιμών των εναρμονισμένων προτύπων που αναφέρονται στο άρθρο 1 παράγραφος 2, - ενδεχομένως, τις οδηγίες χρήσης. 2. Η ετικέτα που προβλέπεται στο άρθρο 2 παράγραφος 1 της οδηγίας 92/75/ΕΟΚ προσδιορίζεται στο  παράρτημα Ι της παρούσας οδηγίας. Η ετικέτα πρέπει να επιτίθεται εξωτερικώς στην πρόσοψη ή την άνω  πλευρά της συσκευής, έτσι ώστε να είναι εύκολα ορατή και όχι επικαλυμμένη. 3. Το περιεχόμενο και η μορφή του δελτίου που προβλέπεται στο άρθρο 2 παράγραφος 1 της οδηγίας  92/75/ΕΟΚ καθορίζονται στο παράρτημα ΙΙ της παρούσας οδηγίας. 4. Στις περιπτώσεις που προβλέπονται στο άρθρο 5 της οδηγίας 92/75/ΕΟΚ, όταν πρόκειται για συσκευές  που προσφέρονται προς πώληση, μίσθωση ή μίσθωση-αγορά μέσω εντύπων όπως μέσω καταλόγου ταχυδρομικής  παραγγελίας το έντυπο υλικό πρέπει να περιλαμβάνει όλες τις πληροφορίες που καθορίζονται στο  παράρτημα ΙΙΙ της παρούσας οδηγίας. 5. Η τάξη ενεργειακής απόδοσης της συσκευής που αναφέρεται στην ετικέτα και στο δελτίο πληροφοριών  πρέπει να είναι η καθοριζόμενη στο παράρτημα IV. Άρθρο 3Τα κράτη μέλη λαμβάνουν όλα τα απαιτούμενα μέτρα για να εξασφαλίσουν ότι οι προμηθευτές  και οι έμποροι που είναι εγκατεστημένοι στην επικράτειά τους πληρούν τις υποχρεώσεις τους που  υπέχουν δυνάμει της παρούσας οδηγίας. Άρθρο 41. Τα κράτη μέλη θεσπίζουν και δημοσιεύουν τις νομοθετικές, κανονιστικές και διοικητικές  διατάξεις για να συμμορφωθούν με την παρούσα οδηγία το αργότερο έως την 1η Μαρτίου 1996.  Πληροφορούν αμέσως την Επιτροπή σχετικά. Εφαρμόζουν τις εν λόγω διατάξεις από την 1η Απριλίου  1996. Ωστόσο, τα κράτη μέλη θα επιτρέπουν μέχρι τις 30 Σεπτεμβρίου 1996: - τη διάθεση στην αγορά, την κυκλοφορία ή/και την έκθεση προϊόντων, - τη διανομή του αναφερομένου στο άρθρο 2 παράγραφος 4 εντύπου υλικού, που δεν είναι σύμφωνα με την παρούσα οδηγία. Όταν τα κράτη μέλη θεσπίζουν τις εν λόγω διατάξεις οι τελευταίες αυτές περιέχουν παραπομπή στην  παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της  παραπομπής καθορίζεται από τα κράτη μέλη. 2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες  θεσπίζουν στον τομέα που διέπεται από την παρούσα οδηγία. Άρθρο 5Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη  Εφημερίδα των Ευρωπαϊκών Κοινοτήτων. Άρθρο 6Η παρούσα οδηγία απευθύνεται στα κράτη μέλη. Βρυξέλλες, 23 Μαΐου 1995. Για την ΕπιτροπήΧρήστος ΠΑΠΟΥΤΣΗΣΜέλος της Επιτροπής(1) ΕΕ αριθ. L 297 της  13. 10. 1992, σ. 16. (2) ΕΕ αριθ. L 109 της 26. 4. 1983, σ. 8. (3) ΕΕ αριθ. L 100 της 19. 4. 1994, σ. 30. (4) ΕΕ αριθ. L 334 της 6. 12. 1986, σ. 24.  ΠΑΡΑΡΤΗΜΑ I Η ΕΤΙΚΕΤΑ Σχέδιο της ετικέτας 1. Η ετικέτα πρέπει να είναι στην ανάλογη  γλώσσα που επιλέγεται από τις ακόλουθες εικονογραφήσεις: >ΑΝΑΦΟΡΑ ΣΕ ΦΗΛΜ>>ΑΝΑΦΟΡΑ ΣΕ ΦΗΛΜ>>ΑΝΑΦΟΡΑ ΣΕ ΦΗΛΜ>>ΑΝΑΦΟΡΑ ΣΕ ΦΗΛΜ>>ΑΝΑΦΟΡΑ ΣΕ ΦΗΛΜ>>ΑΝΑΦΟΡΑ  ΣΕ ΦΗΛΜ>>ΑΝΑΦΟΡΑ ΣΕ ΦΗΛΜ>>ΑΝΑΦΟΡΑ ΣΕ ΦΗΛΜ>>ΑΝΑΦΟΡΑ ΣΕ ΦΗΛΜ>>ΑΝΑΦΟΡΑ ΣΕ ΦΗΛΜ>>ΑΝΑΦΟΡΑ ΣΕ ΦΗΛΜ>> ΑΝΑΦΟΡΑ ΣΕ ΦΗΛΜ>Σημειώσεις που αφορούν την ετικέτα 2. Οι σημειώσεις που ακολουθούν προσδιορίζουν  τις πληροφορίες που πρέπει να συμπεριλαμβάνονται: Σημείωση: I. Επωνυμία του προμηθευτή ή εμπορικό σήμα. II. Αναγνωριστικό μοντέλου από τον προμηθευτή. III. Η τάξη ενεργειακής απόδοσης της συσκευής καθορίζεται σύμφωνα με το παράρτημα IV και το βέλος  πρέπει να τοποθετείται στο ίδιο επίπεδο με το αντίστοιχο γράμμα. IV. Με την επιφύλαξη οποιωνδήποτε απαιτήσεων του προγράμματος απονομής κοινοτικού οικολογικού  σήματος, εάν έχουν περιληφθεί οι συσκευές αυτές στο πρόγραμμα αυτό και έχει χορηγηθεί σε συσκευή  «κοινοτικό οικολογικό σήμα», σύμφωνα με τον κανονισμό (EOK) αριθ. 880/92 του Συμβουλίου (1), είναι  δυνατό να προστεθεί αντίγραφο του σχετικού οικολογικού σήματος. Στον κατωτέρω αναφερόμενο «οδηγό  σχεδιασμού ετικέτας ηλεκτρικών στεγνωτηρίων ρούχων» εξηγείται πως το οικολογικό σήμα μπορεί να  περιλαμβάνεται στην ετικέτα. V. Κατανάλωση ενέργειας ανά πρόγραμμα «στέγνωμα βαμβακερών» σύμφωνα με τις διαδικασίες δοκιμών που  προβλέπονται στο άρθρο 1 παράγραφος 2. VI. Μέγιστο περιεχόμενο βαμβακερών σε kg, σύμφωνα με τις μεθόδους δοκιμών των εναρμονισμένων  προτύπων που προβλέπονται στο άρθρο 1 παράγραφος 2. VII. Ο τύπος συσκευής δηλαδή ανοικτού κυκλώματος κυκλοφορίας αέρα ή υγροποίησης υδρατμών, σύμφωνα  με τις μεθόδους δοκιμών των εφαρμοσμένων προτύπων που αναφέρονται στο άρθρο 1 παράγραφος 2. Το  βέλος πρέπει να τοποθετείται στη θέση που αντιστοιχεί στον τύπο συσκευής. VIII. Ο θόρυβος, κατά περίπτωση, που μετράται σύμφωνα με την οδηγία 86/594/EOK του Συμβουλίου (2). Σημείωση: Οι ισοδύναμοι με τους παραπάνω περιγραφόμενους όρους στις άλλες γλώσσες δίδονται στο  παράρτημα V. Εκτύπωση 3. Κατωτέρω καθορίζονται ορισμένα θέματα που αφορούν την ετικέτα: >ΑΝΑΦΟΡΑ ΣΕ ΦΗΛΜ>Χρησιμοποιούμενα χρώματα: CMYK - Κυανό, πορφυρό, κίτρινο, μαύρο. Παράδειγμα: 07ΧΟ: 0 % κυανό, 70 % πορφυρό, 100 % κίτρινο, 0 % μαύρο. Βέλη: - A: Χ0Χ0- B: 70Χ0- C: 30Χ0- D: 00Χ0- E: 03Χ0- F: 07Χ0- G: 0ΧΧ0Χρώμα της γραμμής πλαισίου:  Χ070Όλο το κείμενο με μαύρα γράμματα. Το φόντο είναι λευκό. Πλήρης πληροφόρηση για την εκτύπωση περιλαμβάνεται στον «Οδηγό σχεδιασμού ετικέτας ηλεκτρικών  στεγνωτηρίων ρούχων», ο οποίος είναι διαθέσιμος στην ακόλουθη διεύθυνση: Γραμματεία της επιτροπής για την επισήμανση της ενεργειακής κατανάλωσης και την παροχή πληροφοριών  σχετικά με τις οικιακές συσκευέςΓενική Διεύθυνση XVIIΕπιτροπή των Ευρωπαϊκών Κοινοτήτωνrue de la  Loi/Wetstraat 200B-1049 Bruxelles/Brussel. (1) ΕΕ αριθ. L 99 της 11. 4. 1992, σ. 1. (2) ΕΕ αριθ. L 344 της 6. 12. 1986, σ. 24. Το σχετικό πρότυπο για τη μέτρηση θορύβου είναι το EN  60704-2-4 και EN 60704-3.  ΠΑΡΑΡΤΗΜΑ II ΤΟ ΔΕΛΤΙΟ Το δελτίο πρέπει να περιέχει τις ακόλουθες πληροφορίες. Οι  πληροφορίες μπορούν να δίδονται υπό μορφή πίνακα ο οποίος να καλύπτει διάφορες συσκευές που  διατίθενται από τον ίδιο προμηθευτή, οπότε δίδονται με τη σειρά που ορίζονται παρακάτω, ή να  παρατίθενται πλησίον της περιγραφής της συσκευής: 1. Εμπορικό σήμα του προμηθευτή. 2. Αναγνωριστικό μοντέλου από τον προμηθευτή. 3. Η τάξη ενεργειακής απόδοσης του μοντέλου όπως ορίζεται στο παράρτημα IV εκφράζεται ως «τάξη  ενεργειακής απόδοσης σε κλίμακα από Α (αποδοτικό) μέχρι G (μη αποδοτικό)». Όταν η πληροφορία αυτή  παρέχεται υπό μορφή πίνακα επτρέπεται να εκφράζεται αλλιώς υπό την προϋπόθεση ότι είναι σαφές πως η  κλίμακα κυμαίνεται από Α (αποδοτικό) μέχρι G (μη αποδοτικό). 4. Όπου οι πληροφορίες παρέχονται υπό μορφή πίνακα και σε ορισμένες από τις συσκευές που  απαριθμούνται στον πίνακα έχει απονεμηθεί «κοινοτικό οικολογικό σήμα» σύμφωνα με τον κανονισμό  (EOK) αριθ. 880/92 επιτρέπεται να περιλαμβάνεται εδώ η πληροφορία αυτή. Στην περίπτωση αυτή στην  επικεφαλίδα θα αναφέρεται «κοινοτικό οικολογικό σήμα» και θα πρέπει να περιλαμβάνεται αντίγραφο του  οικολογικού σήματος. Η διάταξη αυτή τελεί υπό την επιφύλαξη οποιωνδήποτε απαιτήσεων που  προβλέπονται για την απονομή του κοινοτικού οικολογικού σήματος. 5. Κατανάλωση ενέργειας (παράρτημα I σημείο V). 6. Μέγιστο περιεχόμενο σε βαμβακερά (παράρτημα I σημείο VI). 7. Κατανάλωση νερού σύμφωνα με τις μεθόδους δοκιμών των εναρμονισμένων προτύπων που προβλέπονται  στο άρθρο 1 παράγραφος 2, για το πρόγραμμα «στέγνωμα βαμβακερών», ανάλογα με την περίπτωση. 8. Χρόνος στεγνώματος σύμφωνα με τις μεθόδους δοκιμών των εναρμονισμένων προτύπων που προβλέπονται  στο άρθρο 1 παράγραφος 2, για το πρόγραμμα «στέγνωμα βαμβακερών». 9. Οι ίδιες πληροφορίες που προαναφέρονται στα σημεία 5, 6, 7 και 8, αλλά για τα προγράμματα  «στεγνωμένα βαμβακερά για σιδέρωμα» και «ρούχα που δεν χρειάζονται σιδέρωμα». Οι πληροφορίες αυτές  επιτρέπεται να παραλείπονται εάν το στεγνωτήριο δεν προσφέρει τα προγράμματα αυτά. 10. Οι προμηθευτές μπορούν να περιλαμβάνουν τις πληροφορίες των σημείων 5 έως 8 και για οποιοδήποτε  άλλο πρόγραμμα στεγνώματος. 11. Μέση ετήσια κατανάλωση ενέργειας (και, κατά περίπτωση, νερού) που απαιτείται για το στέγνωμα  ποσότητας 150 kg με το πρόγραμμα «στέγνωμα βαμβακερών» και ποσότητας 280 kg με το πρόγραμμα  «στέγνωμα βαμβακερών για σιδέρωμα» και ποσότητας 150 kg με το πρόγραμμα «ρούχα που δεν χρειάζονται  σιδέρωμα». Η τιμή αυτή θεωρείται ως «η εκτιμώμενη ετήσια κατανάλωση για τετραμελές νοικοκυριό που  κάνει τη συνήθη χρήση στεγνωτηρίου ρούχων». 12. Τύπος της συσκευής, ανοικτού κυκλώματος κυκλοφορίας αέρα ή υγροποίησης υδρατμών, σύμφωνα με τις  μεθόδους δοκιμών των εναρμονισμένων προτύπων που προβλέπονται στο άρθρο 1 παράγραφος 2 (βλέπε  παράρτημα I σημείο VII). 13. Κατά περίπτωση, «θόρυβος» σύμφωνα με την οδηγία 86/594/EOK. Οι πληροφορίες στην ετικέτα επιτρέπεται να παρέχονται υπό μορφή απεικόνισης, είτε έγχρωμης είτε  ασπρόμουρης. Στην περίπτωση αυτή πρέπει να συμπεριλαμβάνονται μόνον οι περαιτέρω πληροφορίες που  δίδονται στο δελτίο. Σημείωση: Οι ισοδύναμοι με τους παραπάνω περιγραφόμενους όροι στις άλλες γλώσσες δίδονται στο  παράρτημα V.  ΠΑΡΑΡΤΗΜΑ III ΤΑΧΥΔΡΟΜΙΚΕΣ ΠΑΡΑΓΓΕΛΙΕΣ ΚΑΙ ΛΟΙΠΕΣ ΠΩΛΗΣΕΙΣ ΕΞ ΑΠΟΣΤΑΣΕΩΣ Οι κατάλογοι  ταχυδρομικών παραγγελιών και τα λοιπά έντυπα που αναφέρονται στο άρθρο 2 παράγραφος 4 περιέχουν τις  ακόλουθες πληροφορίες με την καθοριζόμενη σειρά: 1. Τάξη ενεργειακής απόδοσης (παράρτημα II σημείο 3)2. Κατανάλωση ενέργειας (παράρτημα I σημείο  V)3. Περιεχόμενο (παράρτημα I σημείο VI)4. (Κατά περίπτωση) Κατανάλωση νερού ανά πρόγραμμα  λειτουργίας (παράρτημα II σημείο 7)5. Εκτιμώμενη ετήσια κατανάλωση ανά νοικοκυριό (παράρτημα II  σημείο 11)6. Θόρυβος (παράρτημα I σημείο VII)Όταν παρέχονται άλλες πληροφορίες στο δελτίο  πληροφοριών πρέπει να παρουσιάζονται υπό τη μορφή που ορίζεται στο παράρτημα II και να  περιλαμβάνονται στον παραπάνω πίνακα με τη σειρά που έχει ορισθεί στο δελτίο. Σημείωση: Οι ισοδύναμοι με τους παραπάνω περιγραφόμενους όρους στις άλλες γλώσσες δίδονται στο  παράρτημα V.  ΠΑΡΑΡΤΗΜΑ IV ΤΑΞΗ ΕΝΕΡΓΕΙΑΚΗΣ ΑΠΟΔΟΣΗΣ Η τάξη ενεργειακής απόδοσης κάθε συσκευής  καθορίζεται σύμφωνα με τους ακόλουθους πίνακες: >ΘΕΣΗ ΠΗΝΑΚΑ>>ΘΕΣΗ ΠΗΝΑΚΑ> ΠΑΡΑΡΤΗΜΑ V >ΘΕΣΗ ΠΗΝΑΚΑ>